DNEVNA DOZA ZABAVE - Radio-televizija Unsko-sanskog kantona\nSve vijesti koje uključuju pojam: DNEVNA DOZA ZABAVE\nDNEVNA DOZA ZABAVE - ALMA SULJIĆ\nBIHAĆ, 17. marta - Kada već kupujemo, šta je to što je najpotrebnije da se čovjek osigura, ako zaista uzmemo u obzir da sve kupljenje namirnice ne mogu trajati dugo vremena?\nDNEVNA DOZA ZABAVE – GOST: EDIN ALAGIĆ\nO sportu i sportskim dešavanjima na području USK-a, pogotovo u vrijeme pandemije koronavirusa, razgovarali smo sa Edinom Alagićem.\nDNEVNA DOZA ZABAVE – GOSTI: INDIRA FAZLIĆ I AMILA KARAGA\nTaekwnado klub „ Frenki“ iz Ključa jedan je od najuspješnijih kolektiva na području Unsko-sanskog kantona, a članice ovog kluba su dvije zvijezde što pokazuju i njihovi rezultati. Pozvali smo Indiru Fazlić i Amilu Karaga kako bismo s njima razgovarali o takmičenjima i vrhunskim uspjesima.\nDNEVNA DOZA ZABAVE – GOSTI: ELIDEILA PIVIĆ I MIREL BRATIĆ\nGosti u Dnevnoj dozi zabave bili su predstavnici ŽNK „Željo“ iz Bosanske Krupe, a riječ je o Mirelu Bratiću, članu Upravnog odobra i treneru ovoga kluba te Elideila Pivić, nogometašici.\nDNEVNA DOZA ZABAVE - OKUS MEDA\nBIHAĆ, 13. marta - Najstariji i najpoznatiji bihaćki bend „Okus meda“ koji na bh.muzičkoj estradi egzistira oko 40 godina, poznati po brojnim hitovima, vjerujem da dosta vas zna o kome govorim, Okus meda.\nDNEVNA DOZA ZABAVE - HAJRA VIKIĆ\nBIHAĆ, 13. marta - Naši naredni gosti stižu nam iz Bihaća, u pitanju je Cover bend.\nDNEVNA DOZA ZABAVE - GOSTI: PROF. ISMET ERDIĆ I UČENICA EMINA VUKOVIĆ\nTema današnjeg izdanja emisije „Dnevna doza zabave“ bio je strip, radovi Ismeta Erdića, akademskog slikara i profesora Gimnazije Bosanska Krupa, te radionica koju je realizirao u osnovnoj školi Richmond Park u Bihaću. Tim povodom ugostili smo profesora Erdića i učesnicu radionice, učenicu Eminu Vuković.\nDNEVNA DOZA ZABAVE – GOŠĆA JASMINA BANJALUČKIĆ\nBIHAĆ, 12. marta - Također, svake naredne srijede saznaćete informacije o posebnim temama Vijeće mladih FBiH, kao što su: Savjet za mlade, Implementacija Zakona o mladima te Omladinski aktivizam i Strategija prema mladima u Unsko-sanskom kantonu.\nDNEVNA DOZA ZABAVE - MREŽA VIJEĆA UČENIKA USK\nBIHAĆ, 12. marta - Protekle sedmice održan je seminar MreVUK-a USK. Ako niste znali šta radi ova organizacija, pogledajte u sljedećem prilogu.\nDNEVNA DOZA ZABAVE - HARMONIKAŠ AHMED HUSKIĆ\nBIHAĆ, 11. marta - A sada ćemo se opustiti uz razgovor sa jednim mladim čovjekom iz Sanskog Mosta, a pored samog razgovora čućete šta on to zapravo svira i na koji način! Uživajte.\nDNEVNA DOZA ZABAVE – GOŠĆE: NURA HODŽIĆ I AIDA LJUBIJANKIĆ\n„Sok je slađi od alkohola“, naziv je projekta pripremljenog od strane učenika 3g razreda Medicinske škole. O kakvom projektu je riječ saznali smo od Nure Hodžić i Aide Ljubijankić\nDNEVNA DOZA ZABAVE – GOSTI: NEJRA HADŽIĆ I TARIK MIDŽIĆ\nUčenici 3b razreda iz JU Gimnazije Bihać kroz program Civitasa „ Ja, građanin“ govore o problemu vakcinacije odnosno njihova tema je „Bolesti stani na kraj, dijete vakciniraj“ O ovoj temi razgovarali smo sa Nejrom Hadžić i Tarikom Midžićem\nDNEVNA DOZA ZABAVE – GOŠĆE: SELMA FILEKOVĆ I IRMA HRNJICA\nGosti u emisiji Dnevna doza zabeve bili su učenici Medicinske srednje škole sa kojima ćemo razgovarati o projektu „Zemlja daruje kad um caruje“, realizovanom u okviru Civitas programa „Ja, građanin“.\nDNEVNA DOZA ZABAVE - GOŠĆA ENISA RAKOVIĆ\nBIHAĆ, 10. marta - "Mir sa ženskim licem“, naziv je izložbe panela sa ispovijestima žena iz ratnog perioda, otvorene sinoć u Gradskoj galeriji u Bihaću. Kroz 20 autentičnih ispovijesti žena iz raznih dijelova Bosne i Hercegovine predstavljena je ženska strana priče o preživljavanju i prevazilaženju posljedica rata. ...\nDNEVNA DOZA ZABAVE - GOST EDIN VUČELJ\nBIHAĆ, 10. marta - Edin Vučelj, svetski prvak u kicklight disciplini bio je gost emisije Dnevna doza zabave.


By BiznisInfo on\t 23/05/2020 ProCredit Top Ten\nBroj zaposlenih radnika u BiH se povećava svakim danom, a domaće kompanije polako ali sigurno vraćaju svoje pozicije na izvoznim tržištima. U narednom periodu očekuje se snažniji oporavak ekonomije.\nKompanija “Prirodno bilje” iz Banja Luke dobila je odobrenje Ministarstva poljoprivrede Republike Srpske da počne uzgajati i proizvoditi organsku industrijsku konoplju, kazao je vlasnik firme Nedeljko Kusturić.\nPovećan broj zaposlenih radnika\nUkupan broj zaposlenih u Federaciji BiH na dan 19.05.2020. godine po prebivalištu osiguranika iznosi 510.073 dok po sjedištu poslodavca ukupan broj zaposlenih iznosi 510.321, podaci su Porezne uprave FBiH. Od 11. do 19. maja godine broj zaposlenih po prebivalištu osiguranika je povećan za 2.154.\nNarodna skupština Republike Srpske usvojila je po hitnom postupku Rebalans budžeta za ovu godinu u iznosu od 3,613 milijardi KM, što je povećanje za 188 miliona KM. Budžetski prihodi do kraja godine procjenjuju se na 2,757 milijardi KM, što je manje za 240 miliona KM, rekla je ministrica finansija Republike Srpske Zora Vidović. On je navela da ukupno povećanje rashoda iznosi 229,2 miliona KM, a do kraja godine predviđen je deficit od 412 miliona KM.\nZakon o ublažavanju negativnih ekonomskih posljedica izazvanih epidemijom koronavirusa (Covid-19) i potpori ekonomiji na području HNK usvojen je na sjednici Skupštine Hercegovačko-neretvanskog kantona s jednim glasom protiv. Uoči sjednice Skupštine predsjednik Vlade HNK Nevenko Herceg naglasio je kako nije riječ o ”najboljem korona-zakonu” u Federaciji, ali da je kvalitetan i sadržajan.\nU operativnom uredu JP Autoceste FBiH u Sarajevu ove sedmice je obavljeno javno otvaranje ponuda za izgradnju autoceste na Koridoru Vc, dionica Mostar jug – Buna, poddionica Tunel Kvanj – Buna. Najviše je ponuda kineskih I turskih kompanija, ali je tu i jedna bh. firma.\nNovi turistički kompleks na jezerima na Manjači biće otvoren za posjetioce najvjerovatnije već od 1. juna, nakon što se okončaju preostali poslovi na uređenju ovog prostora. U dosadašnjem periodu urađeno je mnogo posla kako bi ovaj turistički kompleks zasjao u punom sjaju.\nPad izvoza i uvoza u aprilu\nU periodu januar-april 2020. godine izvoz iz BiH je iznosio 3 milijarde i 325 miliona KM, što je za 12,7 posto manje nego u istom periodu 2019. godine. U isto vrijeme, uvoz je iznosio 5 milijardi i 421 milion KM, što je za 14,8 posto manje nego u istom periodu prethodne godine. Ako se uzme u obzir samo april, izvoz je iznosio 696 miliona KM, što je pad od 32,7 posto u odnosu na april prošle godine. Uvoz u aprilu bio je milijardu i 133 miliona KM i smanjen je za čak 35,2 posto.\nU FBiH je blokirano više stotina miliona KM jer Dom naroda FBiH nije imenovao članove Komisije za vrijednosne papire FBiH. Udruženje poslodavaca Federacije Bosne i Hercegovine zahtijeva od nadležnih institucija hitno imenovanje članova ove komisije.\nFabrika obuće “Dermal” zapošljava više od 1.000 radnika u proizvodnim pogonima u Kotor Varošu i Kneževu.\n– U vrijeme pandemije radili smo u otežanim uslovima, ali nije bilo problema tehničke prirode jer smo imali dovoljno repromaterijala – istakao je vlasnik i direktor “Dermala” Radenko Bubić.\nUz naglasak na konstantno povećanje broja zaposlenih, u ovoj godini planiraju proširiti proizvodnju u Kneževu, gdje se gradi nova proizvodna hala na 3.000 metara kvadratnih. Osim toga, u Kotor Varošu će novu halu završiti do kraja avgusta i u svaku će zaposliti po 100 novih radnika.\n“Fen BH” iz Lukavca proizvodi namještaj za kupce u Holandiji, Njemačkoj, Belgiji i Italiji. Firma koja zapošljava 380 radnika, a do kraja godine će ih biti i nekoliko desetina više, nije stala sa proizvodnjom i izvozom ni cijelo vrijeme pandemije. Za posljednja dva mjeseca iz ove fabrike u Evropu je otišlo preko 200 šlepera natovarenih robom a pouzdanost koju su pokazali već im donosi nagradu u vidu novih narudžbi.\nAutoceste FBiH Dermal FEN BH Izvoz Manjača Prirodno bilje Uvoz


Vučić: dajem ostavku ako naprednjaci izgube izbore za predsednika! | Vesti | Kurir\nSKUPŠTINA NASTAVILA RASPRAVU: Ministarka Mihajlović i danas\nŠOK: HAG POTVRDIO DA SE BROJEM MRTVIH U SREBRENICI MANIPULIŠE 6\t863\nPATRIJARH IRINEJ O PRESUDI RATKU MLADIĆU: To je delo đavola! 3\t442\n(VIDEO) RADETA SE OBRUŠILA NA ZORANU MIHAJLOVIĆ: Ko vam je 28\nMOSKVA O PRESUDI MLADIĆU: Tribunal u Hagu je antisrpski! 19\t35\nVUČIĆ SE POVLAČI IZ POLITIKE AKO KANDIDAT SNS NE POBEDI: Premijer doneo odluku!\nPolitika 11.01.2017. 22:32h 22.04.2017. 21:56h\nPremijer Srbije Aleksandar Vučić poručio je juče da bi poraz kandidata SNS na predsedničkim izborima značio njegov odlazak s funkcije šefa Vlade. Analitičari smatraju da on time mobilizuje članstvo, ali i šalje poruku predsedniku Tomislavu Nikoliću da razmisli o svojoj kandidaturi.\n- Nema nikakve sumnje da poraz na predsedničkim izborima ne mora da znači odlazak svih ministara ili promenu strukture političkih stranaka u vladi, ali svakako znači moj odlazak - zaključio je Vučić.\nPolitički analitičar Dragomir Anđelković kaže da je samo jedno sigurno, da Vučić ne bi izgubio ako bi se se kandidovao.\n- Samo Vučić lično ne bi izgubio, dok sa druge strane, aktuelni predsednik Nikolić ili bilo koji drugi kandidat SNS ima šanse da izgubi. Kohabitacija je u demokratskom sistemu normalna, ali imajući u vidu podršku i snagu SNS, nije ni čudo što Vučić nije na tako nešto spremam. Sve ove Vučićeve izjave koje daje na račun kohabitacije razumem kao vrstu apela Nikoliću da razmisli o tome kakve su mu šanse da pobedi, umesto što se uporno samoinicijativno ponovo kandiduje za predsednika - kaže on.\nZa razliku od njega, analitičar Branko Radun smatra da kohabitacija uvek sa sobom nosi problem i nadgornjavanje vlade i predsednika.\n- Kohabitacija se pokazala loša u vremenu Đinđića i Koštunice, pa i Tadića i Koštunice, i vlada nije mogla da funkcioniše kako treba. Vučić ovim izjavama diže lestvicu oko predsedničkih izbora, poručuje da svi treba da ih shvate ozbiljno i mobilizuje članstvo i vladajuću koaliciju. Predsednik ne može da ima izvršnu vlast, ali može da pravi probleme vladi - ocenjuje Radun.\nNeće da mu zvocaju\nVučić je govoreći o kohabitaciji naveo da bi ona značila da bi predsednik „svakog dana nešto zvocao, imao sva prava i nikakve obaveze“.\n- Vlada dok radi, taj neko bi sedeo, a Nikolić to nikad nije radio, i svakog dana bi nešto zvocao. Imao bi sva prava, nikakve obaveze. Pitam vas, a šta su uradili ti što kritikuju? Treba nam neko ko će da radi s vladom, u mrcvarenju zemlje ne želim da učestvujem - govorio je Vučić.\nVUČIĆ: INDIJCI BI DA ULAŽU U SRBIJI\nPremijer Vučić je juče nastavio posetu Indiji, u toku koje se sastao s glavnim ministrom države Maharastra Devendrom Fadnavisom.- Razgovarali smo o uspostavljanju saradnje, Srbija je za njih nepoznato tlo, kao i oni za nas, jer se do sada nismo pojavljivali ovde, a ni oni u Srbiji. Oni imaju mnogo novca i traže načine da prošire svoje poslovanje, zainteresovani su za poljoprivredu - kazao je on.\nAutor: Danijela Luković, Fonet\nAleksandar Vučićizborisnspredsednički izbori\nJOVAN TIPŠIN OBUKLA PRAVO KRZNO I PORUČILA: Ja sam uvek za zaštitu životinja!


Uslovi korišćenja - Tesoro salon\nYou are here: Home » Uslovi korišćenja\nstandard-title Uslovi korišćenja\nPravila i uslovi korišnjenja sajta TESORO.RS\nHvala što ste posetili naš internet sajt “Tesoro”. Vaš pristup, kao i korišćenje ovog našeg internet sajta (u daljem tekstu: internet sajt) podleže ovim uslovima korišćenja i važećim zakonskim propisima koji uređuju ovu oblast. Pristupom i korišćenjem internet sajta, prihvatate bez ograničenja, ove uslove korišćenja. Ukoliko ne prihvatate ove uslove korišćenja bez ograničenja, molimo Vas da napustite internet sajt.\nInternet sajt i svi tekstovi, logotipi, grafika, slike, audio materijal i ostali materijal na ovom internet sajtu (u daljem tekstu: Sadržaj), jesu autorsko pravo ili vlasništvo TESORO tima ili ovlašćenih lica , distributera ALFAPAR MILANO brenda, ili su na internet sajt postavljeni uz dozvolu vlasnika ili ovlašćenog nosioca prava. Korišćenje Sadržaja, osim na način opisan u ovim uslovima korišćenja, bez pisane dozvole vlasnika Sadržaja je strogo zabranjeno. Autor će zaštiti svoja autorska prava, svoja prava intelektualne svojine i ostala srodna prava, kao i druga prava, u najvećoj meri dozvoljenoj zakonom, uključujući i krivično gonjenje.\nU načelu možete posetiti ovaj internet sajt bez otkrivanja bilo kakve informacije o sebi. Naš server registruje imena domena, a ne e-mail adrese posetilaca internet sajta. Na pojedinim delovima ovog internet sajta tražimo lične informacije o Vama kako bismo vam omogućili ostvarivanje određenih prava, kao što je pružanje izvesnih informacija koje zatražite. Ovo činimo putem upotrebe online formulara i svaki put kada nam pošaljete svoje detalje e-mailom. Informacije koje dobijemo od Vas mogu uključivati Vaše ime i prezime, adresu, brojeve telefona, faksa ili e-mail adresu, i drugo. Od vas nikada nećemo tražiti dodatne informacije koje nisu neophodne da biste dobili uslugu koju ste zatražili. Sve dodatne informacije: pol , grad u kojem živite i slično, nisu diskriminativne prirode već su isključivo namenjene koncipiranju sadržaja koji je prilagođen pojedinačnom korisniku.


Udruženje finansijskih direktora Srbije predlaže 10 mera za ublažavanje posledica pandemije na privredu\nUdruženje finansijskih direktora Srbije uputilo je Vladi Srbije predlog 10 mera za koje smatraju da bi ublažile ekonomske posledice pandemije koronavirusa koje trpe privredna društva i preduzetnici u Srbiji.\nNavode da su predloge sačinili renomirani članovi Udruženja i eksperti finansijske struke iz različitih sektora privrede, koji upravljaju sa više od 48.000 zaposlenih i sa preko 5 mlrd EUR prihoda.\n- Imajući u vidu izuzetne rezultate fiskalne konsolidacije, ekonomske i socijalne funkcije države, kao i prioritete Vlade Republike Srbije u novonastalim uslovima vanrednog stanja, smatramo neophodnim objektivno sagledavanje potreba privrede za vreme trajanja vanrednog stanja kako bi se ona očuvala i najbrže moguće oporavila nakon njegovog ukidanja i završetka pandemije - naveli su u Udruženju.\nS tim u vezi, Udruženje finansijskih direktora Srbije predlaže sledeće mere:\n1. Predlažemo da se privremeno obustavi obračun PDV-a na robu datu u humanitarne svrhe u periodu trajanja vanrednog stanja. Za sva davanja robe i usluga u humanitarne svrhe za ublažavanje posledica pandemije predlažemo retroaktivno poresko oslobođenje od obračuna PDV-a počev od dana uvođenja vanrednog stanja u Republici Srbiji, zaključno sa 90-im danom nakon prestanka vanrednog stanja.\n2. Predlažemo da se omogući poresko rasterećenje privrednih subjekata, najmanje za vreme trajanja vanrednog stanja i tri meseca nakon njegovog ukidanja, uvođenjem privremene mere odlaganja obaveze plaćanja poreza i doprinosa na zarade i druga lična primanja.\nPredlažemo da se omogući reprogram i otplata poreskog duga iz prethodnog stava na 12 mesečnih rata, bez kamate, počev od dana ukidanja ovih privremenih mera. Predlažemo da se privrednim subjektima koji za vreme trajanja vanrednog stanja i tri meseca nakon njegovog ukidanja ne smanje broj zaposlenih za više od 5% u odnosu na broj zaposlenih na dan uvođenja vanrednog stanja, omogući otpis poreskog duga za porez na zarade i doprinose na zarade i druga lična primanja u visini 50% poreskog duga, nastalog za sve isplate u periodu trajanja ove privremene mere. Smatramo da bi ove mere direktno doprinele očuvanju radnih mesta i opstanku svih privrednih subjekata i egzistenciji njihovih zaposlenih.\n3. Predlažemo da se privredni subjekti oslobode obaveze plaćanja akontacija poreza na dobit za celu 2020. godinu odnosno da se uplata poreza na dobit pravnih lica za 2020.godinu izvrši po konačnom obračunu i po sačinjavanju poreskog bilansa za 2020. godinu. Smatramo da je ova mera od vitalnog značaja za sve privredne subjekte imajući u vidu da će posledice pandemije doprineti značajnom smanjenju prihoda u svim sektorima i samim tim smanjenju oporezive dobiti koja kod većine privrednih subjekata neće biti ostvarena.\n4. Predlažemo da Vlada Republike Srbije usvoji hitnu privremenu meru o odlaganju plaćanja poreza na imovinu fizičkih i pravnih lica do isteka vanrednog stanja, kao i da u periodu trajanja vanrednog stanja ukine sve komunalne takse i slične parafiskalne namete.\n5. Predlažemo da Vlada Republike Srbije donese hitnu privremenu meru kojom se omogućava odlaganje predaje poreske prijave za porez na dodatu vrednost, i plaćanja dugovanog poreza do isteka 30 dana nakon dana ukidanja vanrednog stanja. Privredni subjekti mogu za vreme trajanja ove mere podnositi poreske prijave za porez na dodatu vrednost ali nisu u obavezi da isti plaćaju do isteka navedenog roka iz prethodnog stava. Imajući u vidu uvedene mere i otežanu razmenu dokumentacije između privrednih subjekata, kao i otežanu likvidnost i privremeni prestanak obavljanja delatnosti kod većine privrednih subjekata, smatramo ovu meru opravdanom u trenutnoj situaciji u kojoj se naše društvo i privreda nalaze.\n6. Predlažemo da se rok za predaju pazara produži, odnosno da se zbog otežanog funkcionisanja saobraćaja i skrećenog radnog vremena banaka, produži na 10 radnih dana.\n7. Predlažemo da Centralna banka nakon ukidanja vanrednog stanja prioritetno kupi korporativne obveznice, koje bi izdala srednja i velika preduzeća, pri čemu bi se obveznice mogle izdati na 1-7 godina, sa najviše do 50% kreditne zaduženosti i prinosom od 1%. Obveznice bi bile dinarske i Narodna banka Srbije bi ih otkupila samo od kompanija koje nisu otpuštale radnike za vreme trajanja vanrednog stanja i koje nemaju zaposlene koji ostvaruju minimalnu zaradu. Smatramo da je ovo dugoročna mera kojom bi se značajno upumpala likvidnost privredi po završetku vanrednog stanja.\n8. Predlažemo da Vlada Republike Srbije kao pomoć malim i srednjim proizvođačima u ostvarivanju kontinuiteta proizvodnje, kao meru uvede srednjoročne namenske subvencionisane kredite za održavanje kontinuiteta proizvodnje/distribucije sa minimalnim rokom od 18 meseci i moratorijumom od minimalno tri meseca, kao i grejs periodom na glavnici dodatna tri meseca po isteku moratorijuma.\n9. Predlažemo da se uvedu subvencije za uvoz proizvodnih sirovina za prioritetne kategorije proizvoda, održivosti kapaciteta uz odobravanje srednjoročnih namenskih subvencionisanih kredita za uvoz sirovina sa minimalnim rokom od 24 meseci i moratorijumom od tri meseca, kao i grejs periodom na glavnicu od dodatnih tri meseca po isteku moratorijuma.\n10. Predlažemo da se usvoji mera koja omogućava malim i mikro preduzećima refinansiranje 100% kreditnog zaduženja sa 1% kamate, sa 1 godinom od početka otplate i kamate i glavnice, uz uslov da nemaju zaposlenih na minimalcu i da nisu otpuštali radnike.


Vesti, Marko Paljić, producent filma Jesen samuraja\nMarko Paljić, producent filma Jesen samuraja\nSOFEST 2017 / Vesti / Marko Paljić, producent filma Jesen ...\nMi u ekipi mislimo da Srbija ne živi samo u Beogradu, i ne treba da živi samo u Beogradu.\n-Prilično brzo ste nakon Malog Buda izašli sa novim filmom, recite nam kako je izgledao razvojni put ovog ostvarenja?\nRazvoj projekta je počeo još u kombiju na turneji na kojoj smo promovisali Malog Buda. Scenario je ranije postojao, ali u tom kombiju smo odlučili da to bude naš sledeći film, nije baš svakidašnji način.\n-Da li se Petar Strugar ranije bavio karateom, kako su tekle pripreme za tu ulogu?\nNije se bavio ranije borilačkim veštinama, čim smo izašli iz tog kombija on je krenuo da trenira. Prvo smo otišli na DIF kod šefa katedre za borilačke veštine, profesora Jovanovića, i s njim je Strugar počeo da radi karate, a istovremeno je radio na fizičkoj pripremi, trenirao boks, brazilsku điu đicu… Film je snimljen iz dva dela, a on je između snimanja trenirao, više od godinu dana se spremao.\n-Dakle ozbiljno se radilo na pripremama, što se i vidi, film generalno izgleda „svetski“.\nFilm izgleda svetski jer smo mi odrasli na svetskim filmovima. Od malih nogu nam je želja da napravimo film koji će izgledati kao neki američki, francuski film. Ja mislim da je to apsolutno moguće, jeste skuplje, ali nije drastično. Sve zavisi od truda autorske ekipe, produkcije, i naravno nešto malo od para. Ja se nadam da mi ovo nije prvi film koji izgleda svetski, moj prvi film je „Čarlston za Ognjenku“ i tamo smo isto postavili jedan uslov- ili će film biti produkciono savršen ili ga neće biti.\n-Poslednjih godina je filmska produkcija kod nas toliko svedena da je srpski film postao skoro žanr za sebe, a ovo je jedan povratak na velika vrata punokrvnog žanrovskog filma. Da li je ovo najava nekog novog trenda?\nŽanrovski film je kod nas postojao, mi smo zaboravili filmove koji su se pravili sedamdesetih, osamdesetih, pa čak i devedesetih. Upravo to je bilo bogatstvo našeg filma, što smo za tih par decenija imali filmove koji su bili s jedne strane na visokom umetničkom nivou, a s druge strane filmove koji su bili takozvani repertoarski, žanrovski. Pogledajte recimo krimiće Žike Mitrovića s kraja šezdesetih, to su vesterni! Mi imamo tu tradiciju koju smo u jednom trenutku na žalost zaboravili, jedino od žanrovskog filma što smo pravili su komedije, ali nije samo komedija žanr. Nas su posle Malog Buda svi pritiskali da opet radimo komediju, ali niko ne želi da se bavi jednim žanrom ceo život. Tako da smo ovde pomešali romantičnu komediju i borilački film. Mislim da se žanr vraća na svetskom nivou, Evropa ga je možda zaboravila, ali Amerika nije. Vidi se tendencija poslednjih nekoliko godina da kompanije koje su se bavile isključivo umetničkim filmom i bežale od žanrovskog filma sad počinju da mu se okreću.\n-U jednoj od kritika piše da je ovo „srpski film bez kompleksa“, šta mislite o toj konstataciji?\nOvo je jednostavno srpski film bez kompleksa i srpski stav bez kompleksa. Stalno nas neko ubeđuje da nismo dovoljno dobri, da smo za nešto krivi, stalno moramo za nešto da se izvinjavamo. I to ne samo neki ljudi sa strane, imamo jednu ogromnu dozu autošovinizma, i ja mislim da je to jedan poguban odnos, ne samo prema svojoj državi i naciji, nego prema samom sebi. Tako da ako imamo film u kome glavni junak nije na dobrom putu, za šta je sam kriv dobrim delom, i koji se posle svih brljotina vraća u svoje malo mesto iz koga je želeo da pobegne, i u tom malom mestu nalazi ljubav i način da ponovo počne da živi, mislim da je to priča o optimizmu. Mnogo toga je do nas, kako mi napravimo svoj život i svoje okruženje, ako ste time zadovoljni živećete u Beogradu sto puta bolje nego u Parizu. Sreća ili nesreća nisu negde drugde, sve to nosimo sa sobom.\n-Film je smešten u Bečej, da li to takođe najava nekog novog trenda decentralizacije?\nNije, taj izraz volimo da upotrebimo kad skupljamo novac, ali mi u ekipi mislimo da Srbija ne živi samo u Beogradu, i ne treba da živi samo u Beogradu. Mislim da je jako loše to što nam se desilo da Beograd prigrabi za sebe sve moguće kriterijume kulture. Provincija je stanje duha, stanje mozga, ona može biti najveća na Dorćolu ili Vračaru, a možete da nađete neke divne ljude u nekom selu pored Sombora, Bečeja… Provincijalni duh je u ljudima, ne u mestima.\n-Šta je sledeće u planu, da li je još neka odluka pala u kombiju?\nMalo smo se umorili od kombija i kamikaze sistema, sad ćemo da idemo regularnim putem. Spremamo dva filma, jedan je veliki povratnički film Slobodana Šijana, Budi Bog s nama, radi se o vrlo inteligentnoj komediji. Drugi je Čulova iskušenja Danila Bećkovića, nešto što do sad kod nas nije viđeno, to bi trebalo da bude evropsko-američko-koreanska koprodukcija.\n-Muzika je obeležila ovaj film, da li je u planu da izađe i saundtrek?\nMarko Kon je napravio neverovatne kompozicije i prerade pesama u stilu osamdesetih. Planiramo da objavimo saundtrek, verovatno će to biti u poznu jesen.


Vaskularni kognitivni poremećaj - PLIVAmed.net\nVaskularni kognitivni poremećaj drugi je najčešći uzrok kognitivnih oštećenja, i može dovesti do vaskularne demencije.\nVaskularni kognitivni poremećaj može se podijeliti na:\nvaskularni kognitivni poremećaj nakon moždanog udara i\nvaskularni kognitivni poremećaj koji nije posljedica moždanog udara (već bolesti malih krvnih žila mozga, najčešće kao Bingswangerova bolest).\nDr.sc. Hrvoje Budinčević, dr.med


Kako je stvorena legenda o Fidelu Kastru - 13.08.2016, Sputnik Srbija\nKako je stvorena legenda o Fidelu Kastru\nFidel Kastro, koji danas slavi devedeseti rođendan, po sopstvenim rečima, nije očekivao da živi toliko. A nisu to očekivali ni njegovi neprijatelji. 13.08.2016, Sputnik Srbija\nanalize i mišljenja, vesti, fidel kastro\nFidel Kastro, koji danas slavi devedeseti rođendan, po sopstvenim rečima, nije očekivao da živi toliko. A nisu to očekivali ni njegovi neprijatelji.\nMožda jedina stvar oko koje bi se složili Fidel Kastro i njegovi neprijatelji jeste da niko od njih nije očekivao da lider kubanske revolucije dočeka devedeseti rođendan. Preko 600 pokušaja ubistva svedoči u prilog ovoj tezi. CIA, kubanski emigranti i američka mafija pokušali su, svaki za sebe ili u saradnji, da ga ubiju na spektakularne načine, od kojih su neki i nadrealni.\nMeđutim, Fidel je preživeo, uprkos svemu. Uprkos tome što ga život nije mazio, niti je on mazio život. Rođen u bogataškoj porodici, Fidel je, vođen željom da Kubu izvuče iz čeličnog zagrljaja severnog suseda — SAD, izveo revoluciju, do tada nezapamćenu u američkom unutrašnjem dvorištu.\nMalo je ljudi kojima je istorija toliko išla na ruku kao što je išla Fidelu. Čak su i potezi njegovih neprijatelja činili sve kako bi od njega stvorili legendu.\nPreživeo 600 pokušaja atentata: Kastro puni 90 godina\n13 Avgust 2016, 08:57\nA legenda je počela da se stvara kada se Fidel sa 19 saboraca iskrcao na Kubi, posle jednog neuspelog puča protiv kubanskog diktatora Fulhensija Batiste, zatvora i egzila.\nU šumama Sijera Maestre Fidel i prijatelji zadobijali su sve širu podršku Kubanaca i postajali političke i modne ikone obožavane od celog sveta. Njihovom šarmu nisu mogli da odole ni u neprijateljskim zemljama.\nZa kicošku Latinsku Ameriku pojava Fidela Kastra sa dugačkom i neurednom bradom i kosom, u jednostavnoj zelenoj uniformi (za razliku od sjaja i teatralnosti sklonih latinoameričkih diktatora) bila je potpuno neuobičajena. Bila je dokaz da Fidel i saborci svojom pojavom nagoveštavaju drugu epohu.\nU svetu, Fidelova odeća postala je modni hit. Levo orijentisani studenti, prihvatili su neuredne brade i duge kose kao znak buntovništva i izraz želje za promenom. Tako je Fidel postao i modna ikona.\nVođen nacionalizmom, željom da Kuba prestane da bude neformalna američka kolonija, Fidel je počeo da je preobražava, na način takođe neuobičajen za Latinsku Ameriku. Ne obazirući se na besnog severnog suseda, ljutog zbog nacionalizacije industrije šećera, počeo je da uvodi reforme koje su išle ka socijalnoj pravdi i političkoj jednakosti.\nKa marksizmu ga je odvela sama Amerika, odbijajući da sa njim sarađuje. Bez obzira na to, Fidel je uspeo da kubansko društvo preobrazi iz osnova. Na Kubi danas nema nepismenih, školstvo i zdravstvo dostupni su svima.\nUprkos američkoj blokadi i izolaciji drugih latinoameričkih zemalja koji su u Fidelovoj Kubi videli rasadnik revolucionarnih ideja, Kuba i Kastro su opstajali netaknuti do danas. Fidel je, za razliku od drugih lidera koji su odbili da krenu putem promena posle kraja Hladnog rata, izbegao da postane sopstvena suprotnost i od legendarnog lidera postane komični, bespomoćni diktator. Verovatno zato što ima podršku većeg dela kubanskog naroda.\nKastro: Mogao bih da vladam još nekoliko mandata\n4 Jun 2016, 19:50\nDanas, Fidel slavi rođendan na Kubi koja se menja. Ali i svet se promenio. Kada je došao na vlast, američki predsednik bio je Dvajt Ajzenhauer. U Senatu SAD nije bilo crnaca. Danas, američki predsednik je Afroamerikanac Barak Obama koji je i obnovio odnose sa Kubom.\nFidel je poslednju deceniju života proveo povučeno, a političke poglede izražavao je u člancima pisanim za organ KP Kube „Granma“. U poslednjih godinu i po dana u njima jasno naznačava svoje sumnje u iskrenost američkih namera.\nNajezda Amerikanaca na Kubu, poslednju oazu koju globalizacija nije zahvatila, kao turista i potencijalnih investitora, za Fidela ostaje pretnja, „jenkijevski imperijalizam“, protiv kojeg se borio čitav život.\nIpak, bezrezervno podržava svog mlađeg brata Raula, koji ga je zamenio na čelu zemlje. Izgleda da je uspeo da ostane brižljivo stvorena legenda, bez obzira što se svet promenio.


Košarka - Treći poraz košarkaša „Kris Krosa“\nTreći poraz košarkaša „Kris Krosa“\nNapisano u kategoriji Košarka, 19 oktobra, 2015\nKošarkaši „Kris Krosa“ odigralil su prošlog vikenda utakmicu 2.kola Prve srpske lige sa ekipom „Vrbasa“. Pančevci tokom utakmice nisu bili dovoljno precizni, što su domaćini uspeli lako da kazne. Ipak, pred kraj utakmice „Kris Kros“ je uspeo da se rezultatski približi, na dva poena razlike, ali tom trenutku promašuju „zicer“, kao i nekoliko „penala“, što je bilo dovoljno za pobedu ekipe „Vrbasa“ 72:69.\n„Po drugi put nismo nagradili svoju dobru igru. Posle teškog poraza u prošlom kolu ušli smo u utakmicu željni da dokažemo da je to bio samo loš dan. Ipak, ekipa Vrbasa, nas je iznenadila sa svojim neverovatnim šutem za tri poena. Ova, kvalitetna i iskusna ekipa, sa svojim visokim unutrašnjim igračima i izuzetnim brzim plejmkerom nam je napravila puno problema u odbrani. Posle njihovog ubedljivog vođstva na početku utakmice mi smo, stisli u odbrani i polako uspostavili ravnotežu.\nNa poluvreme smo otišli sa devet poena minusa, ali uz dosta promašenih otvorenih šuteva. U drugom poluvremenu strpljivo smo gradili igru, dobrom odbranom i kontranapadima, i uspeli, uz par pogodaka sa distance, da povedemo sa dva poena razlike. Ipak, u egal završnici, promašujemo zicer, koji penal više od domaćina i pobeda ostaje u Vrbasu. Sami smo odlučivali o svojoj sudbini i ovoga puta nam je falilo i malko sportske sreće“ – istakao je za Poluvreme.rs, Vuk Stanimirović, trener KK „Kris Kros.\nKošarkaši „Kris Krosa“ su sada na 11-om mestu na tabeli sa 3 boda, a utakmicu 4.kola Prve srpske lige igraju narednog vikenda u Pančevu, kada dočekuju tim pretposlednje „Crvenke“, koja je takođe bez pobede do sada.\nNa pripremama reprezentacije i dvojica košarkaša…\nVeslanje: Treći Kup Srbije – Zlato za Mihajla i Petra\nStreljaštvo: Pančevci treći na Kupu Vojvodine…\nStreljaštvo: Pančevci ekipno treći na Kupu Srbije iz…


Više iz ove kategorije « Saveti fizioterapeuta: Kada je vreme za kupovinu prvih cipela\tStreptokokne upale grla kod dece - simptomi i lečenje »\nKako se očevi nose s profesionalnim i porodičnim životom 11 maj 2019\nDa li je bezbedan prekid trudnoće tabletama? 03 avg 2017\nHormon trudnoće: Šta je Beta HCG i kako se menjaju njegove vrednosti? 22 mar 2018\nKako se boriti protiv dosadnog kašlja 23 apr 2016\nAtopijski dermatitis kod beba 25 maj 2017\nSaveti za pravilan emotivni razvoj: Da li želite da vaše dete bude poslušno ili srećno? 06 okt 2017


Duda: Ovo u Ukrajini nije rat, ovo je terorizam\nTanjug 13. aprila 2022. 20:20\nKIJEV – Poljski predsednik Andžej Duda danas je nazvao rat u Ukrajini „terorizmom”, rekavši da oni koji su počinili zločine moraju da budu izvedeni pred lice pravde i da se to mora odnositi i na one koji su tako nešto naređivali.\n„Ovo nije rat, ovo je terorizam“, rekao je Duda na novoj konferenciji u Kijevu, gde se zajedno s tri lidera baltičkih zemalja sastao sa ukrajinskim predsednikom Volodimirom Zelenskim, prenosi Rojters.\nDuda je prethodno posetio grad Buču, nedaleko od Kijeva, gde je otkriće ubijenih civila nakon povlačenja ruskih snaga izazvalo negodovanje u celom svetu.\nRusija negira da je ciljala civile i odbacila je, kao lažne, optužbe da su njene trupe počinile ratne zločine.


Kako najbrže okrečiti stan - BGnekretnine blog\nKako najbrže okrečiti stan\nakrilne boje, disperzija, farbe optporne na buđ i vlagu, gletovanje, krečenje stana, lepljive tapete, poludisperzija, preliv boje, šmirglanje, vodene boje\nNovosti, Uredjenje stana 005 Jun 2014\nPre krečenja neophodno je pripremiti zidove, strpljivo i temeljno ih izgletovati i išmirglati, a nakon toga boju naneti dva puta uz obavezno sušenje između nanosa.\nKrečenje uglavnom ne predstavlja težak posao, prvenstveno zbog toga što, poštujući osnovna pravila, samostalno ili sa prijateljima možete veoma brzo završiti čitav posao. Da li ćete zidove krečiti na dve, tri ili svake godine zavisiće u kakvom se stanju oni nalaze, kao i od načina na koji se, zimi, grejete, Naime, ako za grejanje koristite čvrsta goriva, naročito ugalj, ili se u vašem domu konzumiraju cigarete ziodvi će brzo postati žući.\nPreporučljivo je da se fazi krečenja pristupi tek onda kada svi grubi radovi, kao što su zamena stolarije, radijatora ili instalacija budu gotovi. Krečenje se ipak ne može shvatiti kao prosto nanošenje boje na zid, pa ćemo vam ovom prilikom otkriti kojim bojama, na koji način i što je najvažnije za koliko novca, možete okrečiti stan ili kuću.\nPriprema i zaštita prostorije\nBez obzira da li ste skoro ili pre pet godina poslednji put sređivali zidove u stanu, potrebno je detaljno pregledati sve površine, naročito plafon, kako biste uočili da li ima nekih pukotina ili vidnih oštećenja. Predlažemo vam da posebnu pažnju obratite na delove oko lajsni vrata i prozora. Takođe, potrebno je ustanoviti i da li je zid ravan, gladak ili je potrebno izvršiti i gletovanje. Kada ste detaljno ustanovili šta je sve potrebno uraditi možete lagano početi sa pripremom prostorije za rad.\nTo obuhvata iznošenje ili prekrivanje nameštaja, ali i zaštitu ivica stolarije posebnim papirnim (krep) trakama koje možete kupiti u svakoj farbarskoj radnji. Bez obzira da li ste renovirali parket ili ne, potrebno je preko njega poređati stare novine ili celofan, kako eventualno prskanje ne bi dovelo do flekica, koje se teško mogu ukloniti kako sa parketa, tako i sa laminata. Nakon toga radovi mogu da počnu.\nAko se na zidovima, plafonu ili između lajsni nalaze neravnine, pukotine ili rupe to znači da je pre krečenja neophodno uraditi i gletovanje. Gletovanju treba pristupiti polako i što je najvažnije sa dosta strpljenja. Uz pomoć kvalitetnijeg kita potrebno je zapušiti sve rupe koje se nalaze između lajsni, a nakon toga uz pomoć glet mase polako, gletalicom gletovati zidove i plafon. Priprema glet mase zavisiće od proizvođača, pa vam savetujemo da na pakovanju pročitate da li je potrebno da se ona razblaži vodom i koliko, kao i da li je neophodno da pre upotrebe odstoji ili ne. Ukoliko odlučite da prostoriju okrečite akrilnim bojama, onda morate znati da je zidove potrebno gletovati masom na istoj bazi.\nNakon gletovanja, ostavite zidove da se dobro osuše, a onda ih šmirglom, finije granulacije najčešće 150, šmirglajte sve dok ne postanu potpuno ravni. Ukoliko ste na početku ustanovili da se zidovi ipak ne moraju gletovati, znajte da je sa njih, pre krečenja, potrebno ukloniti svu nečistoću, kao i masnoće, pa ih morate išmirglati i pripremiti za nanošenje podloge. Takođe, obavezno ih prebrišite mokrom krpom i ostavite da se dobro osuše.\nNakon šmirglanja gletovanog zida ili stare farbe potrebno je naneti podlogu, koja će omogućiti da se farba bolje veže za zid ili plafon. Cena podloge kreće se od 200 do 600 dinara, zavisno od proizvođača, a od kvadrature stana koji se kreči zavisiće i količina koju ćete morati da kupite. Nakon podloge, zidove je takođe potrebno pustiti da se dobro osuše.\nNa red dolazi i svima najomiljenija faza kada su ovi radovi u pitanju, a to je kupovina, mešanje i nanošenje boja za zid i plafon. Na tržištu se može kupiti nekoliko vrsta farbi, kao što su disperzija, poludisperzija, akrilne, vodo-perive, ali i boje namenjene za kupatila i kuhinje, jer onemogućavaju pojavu vlage i buđi.\nPoludisperzija predstavlja osiromašenu disperziju, tj. boju koja je manje koncentrovana od disperzije i koja se može kupiti u beloj boji i mešati sa ostalim kako bi se dobijali različiti tonovi. Cena disperzije i poludisperzije kreće se od 900 do 1.800 dinara po kanti (obično od 25kg) i sa njom je moguće okrečiti od 60 do 80 m². Najčešće korišćene perive boje su akrilne, koje su vodorazredive, paropropusne i ujedno se lepo razmazuju i brzo suše. Akrilne boje dobro prianjanju na sve podloge i nakon premazivanja postaju vodootporne, pa ih je moguće, već nekoliko dana nakon nanošenja, prati i brisati vlažnom krpom. Takođe, preporučujemo vam da ove boje koristite za krečenje zidova u stanu jer su veoma elastične i otporne na svetlo. Perive boje koštaju od oko 3.000 dinara pa naviše, dok ćete za boje koje sprečavaju pojavi buđi i vlage morati da izdvojite od 1.800 dinara pa naviše. Ako krečite neravnu površinu ili španski zid, znajte da će vam trebati više boje, nego kod glatkih zidova.\nPored boja, potrebno je nabaviti i dobar materijal, koji obuhvata: valjak, četke (za uljane boje koristite one sa prirodnom dlakom, a za vodene boje sintetičke), kante za razređivanje boje, šmirgle, špahtle i rukavice. Krečenje uvek počinite od plafona, kako kasnije boja ne bi kapala po zidovima. Nakon što ste jednom okrečili zidove sačekajte nekoliko sati, zavisno od temperature vazduha, kao i vrste farbe, da se ona osuši, pa pređite još jednom. Koju ćete tehniku koristiti zavisi samo od vas, ali vam, kako ne biste imali šare i nejednake boje po zidovima, predlažemo da budete veoma temeljni, ali i strpljivi, jer je neophodno da se boja dobro osuši.\nVrsta farbe i cena\nDisperzija od 900 do 1800 RSD (kanta 25 kg)\nPoludisperzija od 900 do 1800 RSD (kanta 25kg)\nPerive boje od 3000 RSD pa naviše\nFarbe otporne na buđ i vlagu od 1800 RSD pa naviše (kanta 20 kg)\nGletovanje i krečenje oko 2,5 evra po kvadratu\nAko vam se, nakon krečenja, učini da su zidovi monotoni ili da vam nešto nedostaje, predlažemo vam da razmislite i o postavljanju, odnosno lepljenju tapeta. Cene tapeta su zaista različite, pa se tako mogu kupiti najjednostavije po ceni od oko 500 dinara za rolnu od tri metra, ali i veoma kvalitetne za čak 5.000 dinara, mada se tapete često pakuju i u većim rolnama od tri do deset metara. Zbog toga vam savetujemo da se na vreme raspitate o cenama, jer je osim tapeta potrebno kupiti i lepak.\nAko ovaj posao prepustite majstorima oni će tu uslugu naplatiti po kvadratu i to oko 2.5 evra za dve ruke gletovanja i dve ruke krečenja. Takođe, ako je pre samih radova potrebno skinuti stare tapete i to se naplaćuje oko četiri do pet evra po kvadratu. U svakom slučaju, samostalno ili uz pomoć majstora, radovi će trajati duže od dva dana.


Delegacija iz RS-a okončala mirnu šetnju Drvenijom - Klix.ba\nDelegacija iz RS-a okončala mirnu šetnju Drvenijom\n3.5.2014. u 11:12\nMirnom šetnjom, uz cvijeće i zapaljene svijeće, delegacija od oko 70 osoba iz Republike Srpske danas je u Sarajevu obilježila stradanje pripadnika JNA 3. maja 1992. godine.\nU nekadašnju Dobrovoljačku ulicu, koja se danas zove Hamdije Kreševljakovića, delegacija je stigla u tri autobusa, predvođena premijerkom RS-a Željkom Cvijanović, ministrom rada i boračko-invalidske zaštite tog entiteta Petrom Đokićem, zamjenikom predsjedavajućeg Doma naroda BiH Stašom Košarcem te zastupnicom u Predstavničkom domu PSBiH Aleksandrom Pandurević.\nPrethodno je u crkvi na groblju u Miljevićima održan parastos.\nDelegacija se na Drveniji kratko zadržala, nakon čega su se vratili autobusima.\nPrethodno su u blizini mosta Drvenija počast poginulim braniocima Sarajeva odali članovi Udruženja Zelene beretke i drugi građani, podsjetivši na to da je početak maja 1992. godine bio ključni period u odbrani grada i naše države.\nU Dobrovoljačkoj, sadašnjoj ulici Hamdije Kreševljakovića, tog 3. maja poginulo je šest osoba, iako sve ove godine vlasti Srbije i bh. entiteta RS pokušavaju kao istinu nametnuti to da je u Dobrovoljačkoj ulici poginulo mnogo više vojnika JNA. Sam general JNA Milutin Kukanjac je izjavio da je poginulo šest osoba: vojnik Zdravko Tomović iz Han Pijeska, tri pukovnika Miro Šokić, dr. Budimir Radulović i Boško Mihajlović Boško, i jedan potpukovnik Boško Jovanić te jedna žena, civil, Nurmela Šuko, inače iz Zagreba.\nTužilaštvo BiH prije dvije godine donijelo je odluku o obustavi istrage protiv Ejupa Ganića, Jovana Divjaka, Hasana Efendića, Zaima Backovića, Jusufa Pušine, Emina Švrakića, Dragana Vikića, Fikreta Muslimovića, Dževada Topića, Jovice Bećirovića, Rešada Jusupovića, Jusufa Kecmana, Damira Dolana i Ibrahim Hodžića u slučaju Dobrovoljačka. Haški tribunal ranije je ocijenio da je kolona neprijateljskih vojnika koja se kretala kroz Sarajevo bila "legitimna vojna meta".\n03.05.2014. u 10:52


Domaći štite domaće: Podrška Bihaćke pivovare klubovima sa područja USK - mojusk.ba\nOsim što je izgrađen i afirmisan brend, pa s ponosom možemo gostu ponuditi naše domaće pivo, Bihaćka pivovara veliki je broj puta iskazala patriotizam i podržala akcije koje imaju za cilj promociju svega što je naše, domaće.\nNakon skoro šest mjeseci, uspješna priča traje, a u narednom periodu će se i širiti. Tako se u ovom trenutku pregovara i sa nekoliko premijerligaških, ali i klubovima koji se takmiče u Prvoj ligi FBiH, dok se još uvijek traži model za saradnju sa bihaćkim Jedinstvom. Naime, klub podno Borića se nalazi u teškoj situaciji, ne samo financijski, nego i sa administrativne strane, pa tako u Bihaćkoj pivovari ističu, da u protekloj godini nisu imali s kim ni ugovor potpisati, kada je u pitanju saradnja sa nogometnim klubom iz Bihaća. S obzirom da volja sa obje strane postoji, nadamo se da će u narednom periodu i NK Jedinstvo dobiti kvalitetnog partnera, a Bihaćka pivovara po ko zna koji put iskazati vjernost i podršku domaćem. – piše uzivajnase.ba\nPet novih linija ka Evropi sa tuzlanskog aerodroma


Uhapšeno 27 osumnjičenih za rasturanje narkotika - Klix.ba\nUhapšeno 27 osumnjičenih za rasturanje narkotika\n6.8.2010. u 14:44\nBanjalučka policija danas je u nastavku akcije "Fokus" uhapsila još deset osoba koje se sumnjiče za rasturanje narkotika. Do sada je uhapšeno 27 lica, saopštio je zamjenik načelnika CJB Banjaluka Željko Domazet.\nAkcija pod nazivom "Fokus" počela je jučer, a trajala je cijelu noć. Jučer je uhapšeno osam rasturača narkotika.\nDomazet je na vanrednoj konferenciji za novinare rekao da se nad uhapšenim licima trenutno vrši kriminalistička obrada, nakon čega će određen broj uhapšenih biti sproveden u nadležnost Okružnog tužilaštva Banjaluka na dalje postupanje.\n"Ova akcija još traje, a njena realizacija je inicirana hapšenjem prvooptuženog u ovom slučaju", istakao je Domazet, dodajući da, radi dalje istrage, ne može da otkrije identitet uhapšenih lica koji su mlađe životne dobi.\nDomazet je rekao da je u okviru ove akcije tokom jučerašnjeg i današnjeg dana na različitim lokacijama na području Banjaluke i Prijedora izvršeno ukupno 30 pretresa.\nOn je precizirao da je prilikom pretresa pronađeno i privremeno oduzeto 2 040 grama droge skank, 700 grama heroina, 240 grama spida, više pištolja, bombi i pušaka, digitalnih vaga, te veliki broj mobilnih telefona.\nDomazet je podsjetio da su pripadnici CJB Banjaluka početkom aprila započeli operativne radnje s ciljem realizacije ove akcije i najavio da će ove aktivnosti biti nastavljene.\nU akciji "Fokus" Kriminalistička policija CJB Banjaluka juče je uhapsila Danka Radovanovića iz banjalučkog naselja Obilićevo kod koga je pronađeno pola kilograma herioina.\nŽeljko Komšić posjetio ljetni kamp u Stocu\n06.08.2010. u 14:43


Čović: Održati zajedničko djelovanje, ali bez uzurpacije pozicija kao one u Predsjedništvu - Bild.ba\nPredsjedatelj Doma naroda Parlamentarne skupštine BiH i predsjednik HDZ-a BiH, Dragan Čović, očekuje da se na predstojećoj video konferenciji Europska unija-zapadni Balkan ojača pozicija Bosne i Hercegovine na europskom putu.\n-Osobno ću na konferenciji istaknuti da želimo ojačati svoju poziciju kada su u pitanju europske integracije, budući da imamo jedan zastoj koji traje već nekoliko godina. Zamolit ću sve predstavnike EU da omoguće BiH status kandidata što prije, a svakako u ovoj godini. Tema će biti i trenutna ekonomska situacija u regiji i mi u BiH svakako očekujemo nastavak pomoći EU, odnosno posebno mjesto kada je u pitanju pristup fondovima EU, iako još nemamo status kandidata – izjavio je Čović za Fenu.\nOn očekuje da na ovom skupu, putom video linka, sudjeluje oko 50 dužnosnika EU, zemalja članica, predstavnika Europske pučke stranke (EPP) te lideri iz regije koji pripadaju ovoj političkoj grupaciji.\n-Ako i dalje zadržimo retoriku s naglaskom na podjelama u BiH, bojim se da će odnos lidera EU prema nama biti identičan. Nerealno je očekivati da uz sadašnje probleme koje cijela Europa ima zbog pandemije koronavirusa netko u EU ima razumijevanja za naše podjele i sukobe – smatra Čović.\nGovoreći o nedolasku na jučerašnji sastanak ad hoc radne skupine za EU, Čović kaže da je bespotrebno formirati nova tijela pored svih onih koja već postoje.\n-To ad hoc tijelo neki vide kao kompenzaciju za naš Mehanizam koordinacije, na čijoj se uspostavi dugo i naporno radilo godinama. Sad se ponašamo kao da uopće nemamo taj mehanizam. Svi uvjeti koji danas stoje pred BiH isključivo su vezani za Vijeće ministara i Parlamentarnu skupštinu, tamo gdje treba promijeniti zakon. Treba održati tu aktivnost zajedničkog djelovanja, ali ne i zloupotrebljavati uzurpirane pozicije kao što je ona u Predsjedništvu BiH – ističe Čović.\ndragan čović, eu, HDZ BiH, Komšić, Predsjedništvo\nRepublika Srpska će uskoro imati tisuću zaraženih\nOdlične vijesti: U ZHŽ-u se oporavila većina oboljelih!\nSDA se sama izolira s međunarodne političke scene\nPredsjedatelj Predsjedništva Bosne i Hercegovine Milorad Dodik izjavio je danas da Republika Srpska ostaje privržena…


Tumbaković objasnio zašto nema igrača Zvezde i Partizana - NOVA portal\nFudbal Autor:Spasoje Veselinović20. avg. 202013:32 > 13:41\nSpisak fudbalskih reprezentativaca Srbije uvek izaziva pažnju i reakcije, a ovoga puta i zbog činjenice da na njemu nema nijednog igrača koji nastupa u domaćoj Superligi.\nElitno srpsko takmičenje ove sezone ima 20 klubova, već je „zahuktalo“ i bilo je za verovati da će bar neko iz srpskih timova biti deo ideje selektora Ljubiše Tumbakovića za mečeve Lige nacija protiv Turske i Rusije.\nPročitajte još: Aleksić i Grujić na spisku, Srbija bez Luke i desnog beka\nIpak, slučaj nije bio takav, a selektor je imao objašnjenje za to.\n„U novonastaloj situaciji, prateći šta se sve dešava, skautirali smo, mislim 43 igrača koji su interesantni za Ligu nacija i baraž. Moja ideja je uvek bila da moramo da afirmišemo i našu ligu i da uvek na spisku treba da budu igrači iz naše lige. Ovog momenta je praktično sve poremećeno zbog cele situacije. Moja ideja je da igrači iz naše lige, u sadašnjem procesu gde ulaze u ritam takmičenja, treninga, bolje ostanu u svojim klubovima. Naročito u onima koji igraju evropska takmičenja koja su veoma bitna i za igrače i za klubove. Onog momenta kada bude postojala potreba da budu deo tima, oni će biti tu“, rekao je Tumbaković.\nPročitajte još: Srbija sa dva debitanta na startu Lige nacija\nOn je dodao i da nije bilo direktnih dogovora sa klubovima.\n„Nisam razgovarao ni sa jednim rukovodstvom, smatram da prećutni dogovor postoji i da ovog momenta izlazimo u susret tim klubovima. Za to vreme kada mi budemo imali pripreme oni će imati različiti model treninga u klubovima u odnosu na to šta ćemo mi da radimo“, istakao je Tumbaković.


Dodik: Scene nasilja u Budvi za svaku osudu - 17.06.2020, Sputnik Srbija\nDodik: Scene nasilja u Budvi za svaku osudu\nSrpski član Predsedništva BiH Milorad Dodik istakao je da su današnje scene ekstremnog nasilja u Budvi brutalne i za svaku osudu, kao što je za osudu i način... 17.06.2020, Sputnik Srbija\n18:22 17.06.2020 (Osveženo: 03:58 26.08.2021)\n© AFP 2022 / ELVIS BARUKCICMilorad Dodik\nSrpski član Predsedništva BiH Milorad Dodik istakao je da su današnje scene ekstremnog nasilja u Budvi brutalne i za svaku osudu, kao što je za osudu i način rešavanja političkih pitanja neprimerenom policijskom akcijom, pogotovo jer nisu iscrpljena sva pravna i politička sredstva.\n„Niko kome je stalo do mira i dostojanstva, bilo gde, a pogotovo u našoj regiji, ne može spokojno da gleda scene nasilja u Crnoj Gori. Prvo one s nasiljem prema Srpskoj pravoslavnoj crkvi i njenoj imovini, prema episkopima i sveštenicima naše crkve, a onda i ove današnje scene nasilja nad lokalnim funkcionerima opštine Budva“, rekao je Dodik upitan da prokomentariše današnje nemile scene u Budvi i hapšenje lokalnih zvaničnika.\nOn je konstatovao da scene ekstremnog nasilja iz Budve nad službenikom lokalne samouprave neodoljivo podsećaju na nedavne scene iz SAD, u kojima je usled policijske torture zadavljen tamošnji Afroamerikanac, prenosi Tanjug.\n„Vlast koja poseže za policijskom silom u rešavanju političkih pitanja gazi sva demokratska dostignuća i ne može se smatrati narodnom. Meni kao političaru je to odavno jasno. Razumem da nekima nije i da uvođenje demokratije silom smatraju vrhuncem svoje moći. Ja, pak, mislim da je u pitanju nemoć, koja se manifestuje kroz ovakve nervozne akcije“, ocenio je srpski član Predsedništva BiH.\nNaglasio je da u Republici Srpskoj ili BiH nikada nije zabeležen nijedan slučaj diskriminacije ili torture nad pripadnicima crnogorske nacionalne manjine ili njihovim nacionalnim vrednostima.\n„Nažalost, to se ne može reći za naš narod u Crnoj Gori, čije vrednosti su brutalno napadnute. Ako bi u jednoj rečenici morao da se osvrnem na nemile scene koje danas pristižu iz Budve poslužio bi se stihovima najčuvenijeg Srbina iz Crne Gore i jednog od najčuvenijih koga Srbi imaju, velikog Njegoša koji reče: ‘Kome zakon leži u topuzu, tragovi mu smrde nečoveštvom!’ “, kazao je Dodik.\n„Zar se ovako brutalno gaze braća!“ – Predsednik opštine Budva prenosi svoj šok za Sputnjik\nOtac Miajlo o hapšenju u Budvi: Ne damo svetinje znači – ne damo Čoveka!


MyCity » Web aplikacije » Wordpress komentari\nZanima me kako da potpuno onemogucim komentare na WP sajtu. Nisam uspeo nista adekvatno da pronadjem na netu.\nNpr, na mom sajtu reklamnestrane.com uspeo sam da ugasim komentare za pojedine kategorije, i na dnu pise da su komentari onemoguceni. Ali nisam uspeo za stranice tima O nama, Kontakt i slicno, na njima jos uvek ima opcija da se ostavi kometnar. Da li postoji nacin da potpuno onemogucim komentare na WP sajtu. Hvala\nPoslao: 24 Jan 2012 20:14\nProbaj sa ovim pluginom\nPoslao: 09 Feb 2012 16:58\nNajlakse je da obrises komentare u samoj temi preko admin panela. Tu se nalaze stilovi i pronadjes polje sa komentarima sa desne strane, i obrise sve sto s enalazi u tom prozoru. To radis ako ti komentari uopste ne trebaju, ja sam to radio jer nisam hteo da opterecujem sajt vidzetima.


Hapšenja zbog kupoprodaje diploma – Semendria\nHapšenja zbog kupoprodaje diploma\n10. jul 2012. HRONIKA – Izvor: Agencija Tanjug – Ivica Dačić izjavio da je policija uhapsila 9 osoba na području Smedereva i Beograda, zbog sumnje da su vršili organizovanu kupoprodaju lažnih diploma.\nOni su, kako je objasnio ministar unutrašnjih poslova, te diplome kupovali za vanredne učenike srednje Tehničke škole u Smederevu. Dačić je rekao da se za još dve osobe intenzivno traga.\n“Dosadasnjim proverama, policijski službenici su utvrdili da je navedena kriminalna grupa protivpravno prisvojila iznos od oko 1.000.000 evra, koji su međusobno podelili i da su Tehničku školu na ime nenaplaćenih troškova školovanja i izdavanja diploma bez naplate predvidjenih taksi, oštetili za iznos od oko 25 miliona dinara ili oko 250.000 evra”, rekao je Dačić.\nPrema rečima Dačića, osumnjičeni su u vremenskom periodu od početka 2008. godine do jula 2012. godine organizovali kupoprodaju lažnih diploma vanrednih učenika srednje Tehničke škole u Smederevu, za zanimanja saobraćajni tehničar i vozača-instruktora svih katergorija, zainteresovanim kandidatima sa područja cele Srbije koji su potom lažne diplome upotrebljavali kao prave prilikom zasnivanja radnog odnosa i obavljanja samostalne delatnosti.\nPripadnici MUP će, u saradnji sa Ministarstvom prosvete, nastaviti kontrolu te škole, u cilju utvrdjivanja eventualne odgovornosti i drugih zaposlenih u Tehničkoj školi u Smederevu, poručio je ministar.\nVeljović je u izjavi Tanjugu naveo da je prema dosadašnjim saznanjima ta kriminalna grupa falsifikovala oko 500 diploma, a naplaćivala ih izmedju 1.000 i 3.000 evra.\n« Do podne tužba protiv Komiko oila\nDevojka se utopila u Šalinačkom jezeru »


pink.rs | UTISAK 'ZADRUGE 2' JE DA MOĆ LJUBAVI MOŽE DA PREVAZIĐE SVE: Dušica Jakovljević nedelju dana pred KRAJ otkrila svoje utiske o rijalitiju koji je oborio sve rekorde! (FOTO)\nUTISAK 'ZADRUGE 2' JE DA MOĆ LJUBAVI MOŽE DA PREVAZIĐE SVE: Dušica Jakovljević nedelju dana pred KRAJ otkrila svoje utiske o rijalitiju koji je oborio sve rekorde! (FOTO)\nOna je jedna od omiljenih voditeljki na našim prostorima.\nDušica Jakovljević važi za jedno od omiljenih TV lica na malim ekranima, a danas je voditeljka "Zadruge" bila gošća u emisiji "Premijera - Vikend specijal".\nOna je otkrila kako se oseća nedelju dana pred kraj druge sezone najgledanijeg rijalitija na ovim prostorima.\nJako sam uzbuđena, deset meseci je trajalo, toliko je bilo situacija u ovoj sezoni, sve moguće situacije koje su mogle da se dese su se desile... Mislim da smo u tom sociološkom smislu dali odličnu lekciju u životu - rekla je Dušica, a zatim dodala:\nZa mene je ova sezona bila turbulentna od samog početka. Moj utisak je vezan za to kako sam ja to doživljavala. Svakodnevno dobijam taj impuls publike. Nije bilo tolike ostrašćenosti kao što je bilo u prvoj sezoni. Gledaoci su sve doživljavali u "Zadruzi" i poredili sa dešavanjima iz svog života. Sve je to moć ljubavi, koja prelazi preko uvreda, preko svađa, to je moj utisak, šta je sve čovek u stanju da uradi zbog ljubavi.\nVoditelji su želeli da čuju od Dušice koja situacija iz "Zadruge" u proteklih deset meseci ju je najviše iznenadila i začudila.\nNa mene je najjači utisak raskid Davida i Aleksandre. Šta su ljudi u stanju da iznesu jedno o drugom, nakon dvogodišnje veze, da krive jedno drugo za neki period kad su živeli zajedno, kad su brinuli o detetu zajedno. To je definitivno na mene ostavilo najjači utisak - navela je Jakovljevićeva, a zatim otkrila kako se njeni gosti osećaju kada dođu u studio televizije Pink:\nKažu da me se plaše prvi put kad dođu, misle da ću biti stroga, ja delujem ljudima autoritativno, to treba tako da bude. Ja ću ih pitati samo ono što su oni radili, neću siguno pitati nešto što se nije desilo. Ja sam juče podigla svoj imunitet, dobila sam sve vitamine koji su mi potrebni i spremna sam na finalnu nedelju.\nDušica je otkrila i da joj je najteže bilo da posmatra uzastopne svađe majke i ćerke Ljube Pantović i Aleksandre Subotić, s obrzirom na to da i ona ima ćerku.\nPROČITAJTE JOŠ: VELIKI INTERVJU SA DOROTEOM NAKON IZBACIVANJA! Bivša zadrugarka bez dlake na jeziku otkrila kome se nikad neće javiti, koga vidi kao pobednika, ali i šta misli o ljubavnim parovima! (FOTO)\nMoja ćerka ima 12 godina i jako sam teško podnosila sve te svađe Ljube i Aleksandre. Ja sam Ljubu srela kad nisam ni znala da ulazi u "Zadruzi", ja sam je pitala: "Što se ne zagrlite ponekad?". Nekad mora da se stane na put tom ponosu. Ja moram da kažem, ni tatama nije lako, ali mamama je mnogo teže - zaključila je Dušica.\nNIJE MOGLA DA SE ODLUČI: Anu Mihajlovski gledate u 'PINKOVIM ZVEZDICAMA - ALL STARS', a evo čime je želela da se BAVI KAD JE BILA MALA! (FOTO)\nVODITELJKA SADA IMA DRUGAČIJU FRIZURU: Marijana Mićić se OŠIŠALA I PROMENILA BOJU KOSE! (FOTO)\nNEPREPOZNATLJIVA! Ovako je Marija Šerifović izgledala kao devojčica! (FOTO)\nSUTRA PROBIJA LED! U sutrašnjem 'Novom jutru' Dea će biti i gost i voditelj! (VIDEO)


El-Asr - Muslimani u Maliju\nNerijetko se u vijestima spominje afrička zemlja Mali o kojoj se malo toga zna, a naročito da u njoj živi jedna velika populacija muslimana. U ovom tekstu donosimo informacije o zemljopisu i demografiji, o povijesti ove zemlje i izazovima i problemima s kojima se suočava.\nMali je država u zapadnoj Africi, bez izlaza na more. Na zapadu graniči sa Senegalom, na sjeverozapadu s Mauritanijom, na sjeveroistoku s Alžirom, na jugoistoku s Nigerom te na jugu s Burkinom Faso, Obalom Slonovače, i Gvinejom. Sjeverni dio zemlje čini pustinja Sahara, a južnim, u kojem živi većina stanovništva, protječu velike istočnoafričke rijeke Niger i Senegal.\nReljef zemlje uglavnom je ravan ili brežuljkast. Na sjeveroistoku se izdiže masiv Iforas, nastavak alžirske visoravni Hoggar, a na jugozapadu dio gvinejske visoravni Fouta Djallon. Zemlja se dijeli na tri klimatsko-vegetacijske zone: Saharu na sjeveru, prijelazno područje Sahel s vegetacijom otpornom na dugotrajnu sušu, te sudansku zonu na jugu, u kojoj je količina oborina veća, a biljni pokrov obilniji. Ekonomska aktivnost izražena je pretežno na jugu gdje je poljoprivreda moguća. Mali također ima velike rezerve zlata i soli. Preko 80% stanovništva bavi se poljoprivredom i ribarstvom. Pamuk je najvažniji izvozni proizvod.\nNajbrojnije etničke skupine su: Mande (narodi Bambara, Malinke, Solinke i drugi, 50%), Peul (Fulani, 17%), voltski narodi (12%) i Songhai (6%). Jezik Bambara koristi se za međusobnu komunikaciju, a francuski uglavnom u urbanim sredinama.\nMali je siromašna, uglavnom poljoprivredna zemlja, s ekonomskom aktivnošću koncentriranom u navodnjenim područjima rijeke Niger. Oko 10% stanovništva nomadski su stočari, ostali se bave ratarstvom i ribarstvom. Izvozi se pamuk, a u porastu je vađenje zlata. BDP je za 2004. procijenjen na oko 900 USD po stanovniku, mjereno po PPP-u.\nU Svjetskom almanahu demografske istorije muslimana kaže se: "Mali je jedna od zapadnoafričkih zemalja čije stanovništvo u ogromnoj većini, odnosno, preko 90% sačinjavaju muslimani. Iako je islam na području današnjeg Malija prisutan još od 9. stoljeća, širenje ove religije teklo je postepeno i do kraja 19. stoljeća obuhvatilo je većinu etničkih grupa koje su naseljene uz rijeku Niger i sjevernije od nje. Pacifizacijom, koja je došla uspostavljanjem francuske vlasti na prelasku iz 19. u 20. stoljeće, stvorili su se uvjeti za posljednji veliki val širenja islama među Bambarama, najbrojnijom etničkom grupom u današnjem Maliju, kojih ima 40% u odnosu na ukupni broj stanovnika. Širenje islama išlo je sa sjevera na jug, s tim što su sjeverne grupe brže i čvršće primile islam od južnih. Godine 1912. broj muslimana među narodom Bambara procjenjivao se na svega 3%. Do 1960. godine broj sljedbenika ove religije već je iznosio preko 70%. Danas, oko 2000. godine pretpostavlja se se da je islam religija preko 90% pripadnika ove etničke grupe. (...) 1990-ih godina, kada je postalo jasno da je islam u ovoj zemlji značajno uznapredovao, počele su se javljati procjene u kojima se vjerska pripadnost Malijaca izlaže sa: 90% muslimani, 9% animisti i 1% hrišćani. Ove tvrdnje donekle potkrepljuju i rezultati demografskih anketa koje se provode među nekim etničkim zajednicama svakih nekoliko godina. Prema anketi iz 1987. godine, muslimanima se izjasnilo 92,63% svih ispitanika. Godine 1996. broj muslimana među ispitanicima iznosio je 90,74%, 2001. godine 93,1%, 2006. godine 92,13%. Popis iz 2009. godine sadrži informacije o vjerskoj pripadnosti. Od ukupno 14.528.662 stanovnika Malija, muslimanima se izjasnilo njih 94,84%. Broj Malijaca hrišćanske vjeroispovijesti u ukupnom stanovništvu, prema rezultatima ovog popisa, iznosio je 2,37%, a onih koji slijede tradicionalne afričke religije svega još 2,02%. (Svjetski almanah demografske istorije muslimana)\nTokom 9. stoljeća muslimani Berberi i tuareški trgovci donijeli su islam na područje zapadne Afrike. Islam se širio i preko sufijskih tarikata. Najistaknutiji kralj Malija je Mansa Musa (1312--1337), koji je proširio utjecaj Malija na velike gradove na Nigeru, na Timbuktu, Gao i Djenne.\nVelika džamija u Djenneu najveća je zgrada na svijetu sagrađena od zemlje, i to je najveće dostignuće sudansko-sahelske arhitekture. Prva džamija na ovom mjestu izgrađena je u 13. vijeku, a sadašnja struktura je iz 1907. godine. Zajedno sa gradom Djenne ova džamija je na listi Svjetske baštine UNESCO-a.\nOd 4. do 16. vijeka Mali je bio dio tri najvažnije afričke kulture: Kraljevina Gana, Kraljevina Mali i Kraljevina Sonhai. Najvažnija djela o ovim kulturama napisali su arapski učenjaci koji su došli u posjetu u ovu regiju. Važan centar bio je Timbuktu u centru današnjeg Malija. Ovo je mjesto u 14. vijeku bilo važan centar za povijest, pravo i islamsku teologiju, ali i trgovački centar i destinacija za trgovačke karavane.\nFrancuzi su nakon jakog otpora lokalnog stanovništva od 1893. godine zauzeli ovo područje i nazvali ga Francuski Sudan, a ova regija postala je dio Francuske Zapadne Afrike.\nFrancuski Sudan dobio je autonomiju 25. novembra 1958. kao samoupravni član Francuske zajednice, a 4. aprila 1959. spojen je sa Senegalom u Federaciju Malija, sa Dakarom kao glavnim gradom, koja je 20. juna 1960. postala neovisna od Francuske. Senegal je samo dva mjeseca kasnije istupio iz Federacije. Previše je bilo razlika u pogledu na ekonomiju i politički kurs. Republika Mali nastala je 22. septembra 1960. godine, a Federacija Malija je ukinuta.\nMali u periodu od 1960. do 1990.\nMarksistički orijentirana vlada nije uspjela da ostvari ekonomski napredak i revolucija 1967. odvela je zemlju u haos i nasilje. Godine 1968. uslijedio je jedan udar skupine mlađih oficira koju je predvodio Musa Traore. Ova vojna hunta ostala je na vlasti do 1979. kad je Traore formalno uveo civilnu vladu i osnovao novu političku partiju. Sedamdesetih i osamdesetih godina Mali je bio na udaru nestašice vode i suše. Godine 1985. Mali je bio u kraćem ratu sa susjednom zemljom Burkinom Faso.\nGrađanski ratovi i primirje 1992.\nGodine 1990. na sjeveru je došlo do pobune Tuarega koji su težili nezavisnosti. Pobunjenički pokret Tuarega, MPLA, zadao je malijskoj vosjci nekoliko poraza pa je vlada morala poslati trupe iz grada Bamako više na sjever. Zbog ovog poteza, opozicione grupacije iz grada Bamako vidjele su da imaju više šanse da se usprotive diktaturi. Godine 1991. izbili su studentski protesti protiv režima, u glavnom gradu došlo je do pogibije velikog broja ljudi. Generala Musaa Traorea tog je dana svrgnuo pukovnik Amadu Tumani Ture, koji je bio osnovao komitet u kojem su se nalazile vođe studentskih protesta i opozicije i Tuarega. Sve strane pregovarale su pod vođstvom Turea i 11. januara 1992. donijele su novi ustav i 11. aprila 1992. potpisale mirovni sporazum. Taj mirovni sporazum značio je da će vlada biti decentralizirana, sjever je dobio više autonomije, razne regije će dobiti veći ekonomski razvoj i slobodni izbori će biti održavani. To je bilo prvi put od 40-ih.\nAlfa Umar Konare je 26. aprila 1992. godine izabran za predsjednika, ali on nije bio u stanju da dogovori mir sa Tuarezima koji su se podijelili u razne frakcije i sukobili međusobno. On je od UN-a tražio da se pokrene istraga o tome ko dostavlja oružje ovim grupacijama. Ovaj je zahtjev u konačnici doveo do moratorija. Godine. 1996. mir se vratio na sjever nakon dugog procesa pomirenja sa raznim plemenima i narodima. Velike količine oružja simbolično su zapaljene u Timbiktuu, a svi pobunjenički pokreti su raspušteni.\nKonare je 1997. ponovo izabran za predsjednika i on je nastavio politiku ekonomskih reformi i borbe protv korupcije. Decentralizacija uprave u Maliju završena je 1999.\n21. vijek i interni nemiri\nPredsjednika Konarea je 12. maja 2002. na funkciji predsjednika zamijenio nezavisni kandidat i bivši oficir Amadu Tumani Ture. On je bio arhitekta mira i reformi u periodu između 1992. i 1997., pa je opet izabran za predsjednika pošto je Mali je u tom periodu služio kao primjer u Zapadnoj Africi.\nAli, nakon deset godina, sukobi su opet počeli 2012. Bivši pobunjenici koji su služili u vojsci kao oficiri povukli su se na Tigarga planine sjeverno od Kidala i tražili su da se izvorni Pacte National iz 1992. potpuno izvrši, jer neki dijelovi tog sporazuma nisu bili izvršeni. U ovim sukobima bilo je mrtvih.\nNakon posredovanja alžirskog predsjednika Abdelaziza Buteflikea, pokrenuti su pregovori između vlade i pobunjenika, koji su rezultirali sporazumom o reintegraciji vojnika i posebnim programom za Kidal. Ovaj sporazum potpisao je predsjednik Ture, ali nije prošao parlamentarnu proceduru, što je dovelo do velike diskusije o validnosti ovog dokumenta.\nGodine 2011. mnogi Tuarezi borili su se zajedno sa Muamerom Gadafijem tokom ustanka u Libiji, i nakon poraza oni i druge pristaše Gadafija vratili su se u Mali sa teškim naoružanjem bivših libijskih vlasti. Nakon toga zauzeli su neke gradove u Sjevernom Maliju. Malijska vojska smatrala je da im predsjednik nije obezbijedio dovoljno oružja i izvršila je vojni udar 22. marta 2012.\nGodine 2012. situacija na sjeveru toliko se pogoršala da je vlada Francuske 11. januara 2013. godine vojno intervenirala. U to vrijeme bila su tri fronta, a razne grupacije zauzele su velike dijelove pustinje na sjeveru i zapadu Malija. Hiljade civila napustilo je svoje domove i poginule su desetine ljudi.\nU srijedu 21. marta 2012. došlo je do nemira kod državne televizije gdje su vojnici tražili bolje naoružanje kako bi se mogli boriti protiv Tuarega. Dan nakon toga došlo je do novog vojnog udara, 22. marta vojnici su svrgnuli predsjednika. Svjetska banka, Afrička razvojna banka i Evropska komisija prekinuli su ekonomsku pomoć. Pod ovim pritiskom Amadu Tumani Ture odstupio je sa svoje pozicije, a pobunjenici su pristali da se imenuje privremena vlada koja će organizirati izbore. (Al-Jazeera, "Mali mutiny 'topples' President Toure")\nGrađanski rat 2012--2013\nOvi sukobi odvijali su se u korist Tuarega na sjeveru. Oni su u ovom vakuumu mogli da napreduju i zauzeli su Gao i Kidal 30. marta, a 1. aprila zauzeli su Timbuktu, 6. aprila su proglasili nezavisnu republiku Azavad. U međuvremenu su borci grupacije Ansar Dine pod vođstvom Ivada Aga Galija proglasili šerijatsku vladavinu. Pokret u gradu Gao i pokret Tuarezi (MNLA) sklopili su sporazum da osnuju islamsku republiku Azavad. 27. juna 2012. došlo je do međusobnih borbi između Ansar Dine i Tuarega (MNLA).\nPobunjenici na sjeveru ojačavali su svoju poziciju i zauzeli su 10. januara 2013. centralni grad Kona, koji se nalazi na oko 600 km od Bamaka. Nakon ovog vlada Malija zatražila je pomoć od Francuske. Francuska vojska, koja ima baze u Maliju, od petka 11. januara 2013. vršila je zračne napade na pobunjenike. Pariz je poslao dodatne trupe da zaštite glavni grad Bamako i nadao se da će tako napredovanje raznih grupacija značiti veliko žarište. 26. januara 2013. grad Gao pao je pod francusku kontrolu. (rtl.nl, "Fransen hebben Gao in handen")\nVojni udari od 2020. godine\nOd 5. juna 2020. održani su veliki protesti u Maliju, kad su demonstranti tražili ostavku predsjednika Ibrahima Bubakara Keite. Demonstranti su bili nezadovoljni nemirima u zemlji, korupcijom u vladi i ekonomskom krizom. U protestima je povrijeđeno nekoliko ljudi, a nekoliko je poginulo. Neke vojne jedinice napale su 18. augusta 2020. vojnu bazu u gradu Kati. Tenkovi i oklopna vozila uputili su se u glavni grad Bamako gdje su neki članovi vlade zatvoreni, a među njima su bili i predsjednik Keita i premijer Bubu Cisse. Keita je dao ostavku i raspustio vladu, pa je vlast došla privremeno u ruke vojnog vođe Asimija Goite. (vrt.be, "Assimi Goita stapt naar voren als nieuwe sterke man van Mali")\nKrajem septembra 2020. Bah N'Daw imenovan je na mjesto vršioca dužnosti predsjednika u tranzicijskom periodu od osamnaest mjeseci. Moctar Ouane je postao vršilac dužnosti premijera. U maju 2021. vršila dužnosti predsjednika N'Daw i vršilac dužnosti premijera Ouane uhapšeni su po naredbi Goite. Istog mjeseca su pušteni, ali su u kućnom pritvoru. EKOWAS, organizacija za saradnju u Zapadnoj Africi, suspendirala je članstvo Malija zbog ovog zadnjeg udara. (nos.nl, "West-Afrikaans samenwerkingsverband schort lidmaatschap Mali op")\nNažalost, ovi nemiri se ne smiruju, niti ima naznaka da će se to desiti u skorije vrijeme. Razne ekstremističke grupacije dobijaju sve više utjecaja i šire radijus svojih destruktivnih akcija. Vrlo je dobro poznata destruktivna uloga raznih snaga po raznim zemljama koje dolaze pod izgovorom da samo red uspostavljaju, a najbolji primjer za to je Afganistan koji ni nakon dvadeset godina intervencija i mnogo žrtava i dalje nije miran. A veoma destruktivne su i ove naoružane ekstremističke skupine koje ne mare za životima i imovinom civila.\nU Maliju je situacija nešto drugačija, a problemi sa ovim ekstremnim grupacijama bit će samo veći, jer ovaj vakuum vlasti takve grupacije najviše koriste, a najveće žrtve svega toga su obični civili kojima nije ni do čega drugog nego do mirnog života kako bi mogli da nastave svoju svakodnevnu borbu da svojoj djeci osiguraju egzistenciju.\nDodatna komplikacija jeste da je velik postotak stanovništva veoma mlad, a u krizi, nepravdi i nedostatku perspektive mlađi ljudi još teže zadrže smirenost i strpljenje i prije su podložni raznim utjecajima.\nMolimo Uzvišenog Allaha da olakša narodu Malija i sačuva ih ovih pogubnih i besmislenih sukoba.\nTekst Muslimani u Maliju je objavljen u broju 103, 12. Juli 2021. Permalink


Evropski dužnosnici zadovoljni postignutim sporazumom - Klix.ba\nBritanski premijer Tony Blair pozdravio je sporazum o budžetu Evropske unije 2007.-2013., usvojen u subotu na samitu u Bruxellesu.\n"To je sporazum koji će omogućiti Evropi da krene dalje", izjavio je Blair na završnoj konferenciji za štampu, nakon samita, naglasivši da je on "bitan" za finansiranje proširenja deset novih država članica EU-a.\n"Volio bih ga vidjeti kao investiciju koja će nam vratiti jako puno", dodao je on. "On nam omogućava da razvijamo različit pristup u budućnosti, da reformiramo budžet kako bi on bolje odgovorio našim potrebama", rekao je Blair, aludirajući na klauzulu o reviziji uključenu u sporazumu.\nOva klauzula, za koju su se Britanci zdušno borili, predviđa "opsežnu i široku reviziju cijelog budžeta od 2008.-2009." koja će posebno uključiti troškove Zajedničke poljoprivredne politike.\nNjemačka kancelarka Angela Merkel pozdravila je također, na konferenciji za štampu nakon samita u Bruxellesu, "dobar sporazum za budućnost Evrope".\n"Evropa je danas u jednoj situaciji u kojoj je otklonjena ogromna prepreka" s njenog puta, rekla je ona, komentirajući sporazum Dvadesetpetorice o finansiranju Evropske unije između 2007.-2013.\nMerkelova je rekla da se sporazum temelji "na prijateljskoj suradnji s Francuskom".\nNjemačka je odigrala značajnu ulogu u sporazumu, ali "to je uvijek tako s obzirom na mjesto koje Njemačka zauzima u Evropi", rekala je ona.\nNi francuski predsjednik Jacques Chirac nije bio manje zadovoljan postignutim sporazumom. On je rekao "to je dobar sporazum za finansiranje ambicija Evrope", a koji će omogućiti da se "krene dalje na put".\n"To je dobar sporazum za Evropu kojoj su sada neophodna sredstva za finansiranje njenih ambicija, zajednička politika i takav sporazum će omogućiti pravedno finansiranje proširenja", ocijenio je Chirac, također na konferenciji za štampu.\n"Taj sporazum odgovara zahtjevima koji nam izgledaju neophodni, posebno u domenu solidarnosti i pravednosti, naglasio je francuski predsjednik.\nNakon neuspjeha na evropskom samitu u junu o evropskom budžetu 2007.-2013, "Evropa sada nastavlja svoj put naprijed" ocijenio je Chirac za koga je "još jedanput kriza prevaziđena".\n17.12.2005. u 12:21


Cvijanović pozvala visokog predstavnika u BiH da je smijeni\nNaslovnica Bosna i Hercegovina Cvijanović pozvala visokog predstavnika u BiH da je smijeni\nBiH – Predsjednica Vlade Republike Srpske Željka Cvijanović izjavila je večeras da je čula da postoji lista na kojoj su imena nekoliko funkcionera iz tog bh. entiteta koji bi trebali biti smijenjeni, te pozvala visokog predstavnika u BiH Valentina Inzka da nju smijeni.\n“Pozivam visokog predstavnika da smijeni predsjednika Vlade RS-a, zato što će to još jednom značiti da je RS pobijedila, a izgubio visoki predstavnik, a konačno izgubila je i BiH priliku i šansu da sama postigne određene dogovore”, rekla je Cvijanović novinarima.\nCvijanović je ponovila da je Vlada RS današnjim zaključcima zbog akcije SIPA-e i pretresa u policijskoj stanici u Bosanskom Novom “stala” u zaštitu institucija RS.\nArsenije - Ja sam jedan od mladica 12. prosinca 2015. At 03:14\nKako ti imas bolesnu narav .\nJel stvarno nemas u zivotu nista da radis ? Sem sto blejis na sajtovima ?\nZbog tebe ,mrzecemo i druge muslimane , a dobri su ljudi\nMalo Morgen 12. prosinca 2015. At 06:54\nKao da cetnicima treba razlog da mrze. Toliki narod pobijen u zvorniku…\nMalo Morgen 11. prosinca 2015. At 23:01\nKAko ova zena ima odvratnu facu to nije normalno. KAo da je drag kvin 😉 😉\nOlivera 12. prosinca 2015. At 06:20\nMorgen, Željka nije tu da bi bila misica, već premijerka. U tom svetlu je treba i pojmiti. Sram te bilo za ovaj komentar, skroz odudara od teme i nedoličan je, ma od koga dolazio. Zaista me je iznenadilo što si napisao ovako nedžentlmenski komentar. Željka uopšte nije ružna žena, da se razumemo. Citiraću velikog Dučića koji je još davno rekao: Lepa je svaka žena, osim one koja misli da to nije, i one koja misli da jeste.\nA babetina Olbrajt ti je bila lepa, Morgene? Nju si ubeđena sam čak i obožavao.\nMalo Morgen 12. prosinca 2015. At 11:27\nBabetina si ti oljic.\nOlivera 12. prosinca 2015. At 11:43\nNisam. I još dugo neću biti, čika Morgene.\nMalo Morgen 12. prosinca 2015. At 16:52\n@oljic, ovo iznad je jedan od mojih imenjaka. 😉


Ljubav jača od ljubavi mnogih: Platonska ljubav | Kofer Pun Snova - Istraži Svoje Snove\nDok jedni, koji su je doživeli, duboko veruju da platonska ljubav može da bude i strasna i najjača. Upravo onakva kako je i Platon opisao kao ljubav koja pruža najmoćnije užitke, ludost koju su nam poklonili bogovi, neki, pak, tvrde da je ona čisto gubljenje vremena, neopipljiva, nešto što samo leti u vazduhu.\nUzvraćena ili ne, srećna ili nesrećna, uzaludna ili opravdana, s obzirom na jake emocije onih koji su je proživeli, činjenica je da platonska ljubav usrećuje, boli, ispunjava, inspiriše, pa makar ona bila i nemoguća i luda.\nIstina je da je danas, kada se brzo živi, ima sve manje, a mnogi se drže one parole da je život isuviše kratak da ga ne bi potpuno proživeli. Ipak, platonska ljubav postoji od kada i čovek, i zbog toga je, na neki način, uvek deo vremena u kojem živimo, a o tome šta podrazumeva, kolika je njena snaga, da li može da se „meri“ sa onom koju zovemo „stvarnom“, nešto više rekao nam je psihijatar i psihoterapeut dr Zoran Milivojević.\n- Nakon velikog potresa koji je 60-ih godina zapljusnuo zapadnu civilizaciju, a koji zovemo seksualna revolucija, stvari nisu više kao pre. Ne samo da se u današnje vreme na seksualnost gleda kao na nešto normalno i prirodno, već se ona iz privatne i intimne sfere premešta u sferu javnosti. To je u poslednje vreme zahvatilo i homoseksualnost, koja, kroz različite parade ponosa, traži pravo na javno izražavanje. Mi smo kolektivno preopterećeni seksom i seksualnošću, od reklama pa do svakodnevnog načina oblačenja.\nSuprotnost tome su pravila u islamskom svetu, u Dubaiju na primer, gde su drakonske kazne ako se muž i žena poljube na ulici. Platonska ljubav pripada najviše mladima koji počinju da se zaljubljuju i vole, ali čija je seksualna i emocionalna zrelost još nedovoljna da bi stupili u odnose. U tom smislu platonska ljubav jeste ostvarena i ako nema seksualnosti. Međutim, kod mladih, dakle tamo gde bi trebalo da cveta platonska ljubav, vidimo da i devojčice pre puberteta pokušavaju da izgledaju seksi, a njihovi roditelji im to dozvoljavaju. Postoji trend u generaciji mladih da što pre stupe u seksualne odnose, uprkos svojoj emocionalnoj nezrelosti, jer se sa seksom dokazuje odraslost. Sve to čini da platonska ljubav postane zastarela.


Mihajlovićev drugi napad na Maksimovića | Novosti.RS\nMihajlovićev drugi napad na Maksimovića\n19. 06. 2015. u 12:08\nNov šef Milana sad nudi El Šaravija i novac za defanzivca „bikova”\nI pre nego što je zvanično postao šef „roso-nera”, dolaskom na viđenje sa potpredsednikom Adrijanom Galijanijem i Barbarom Berluskoni, ćerkom gazde kluba, te posetom trening-centru „Milanelo”, Siniša Mihajlović je sastavio listu željenih pojačanja. A na njoj visoko mesto je zauzeo Nikola Maksimović, o čemu smo već pisali...\nPre desetak dana, naime, najavljivana je borba Milana i Napolija za srpskog reprezentativnog defanzivca. Sa akcentom da je Mihajlović bliži zemljaku. Bivši selektor „orlova” je želeo u tandemu Brazilca Bruna Pereza, desnog beka Torina, i Maksimovića, i za to bio spreman da se odrekne italijanskog reprezentativca Ćerćija, igrajući na kartu da je on slavu stekao upravo među „bikovima”. Igrao je Miha na kartu da je napadač Milaneza, pozajmljen od Atletika (u sklopu transfera Fernanda Toresa u Madrid), miljenik čelnika kluba Kaira Urbana i, pogotovo, trenera Đanpjera Venture, ali, izgleda - a to se i tada pominjalo kao nepremostiva prepreka - godišnja plata od 2,2 milona evra ne dozvoljava trampu. Zato je Siniša prešao na plan B, a koji podrazumeva: El Šaravi i novac za Maksimovića.\nKako prenosi „Tutosport”, torinski dnevnik odlično informisan o dešavanjima u taboru „bikova”, Urbano traži 15.000.000 evra za reprezentativca Srbije, a novi trener Milana pokušava da obori cenu nuđenjem napadača „azura” i „nešto” para. Problem bi, kao i u slučaju Ćerćija, mogla da bude plata Egipćanina po ocu, koja je 2,5 miliona evra po sezoni.\nSiniša Mihajlović nije poznat kao čovek koji lako odustaje... Stoga, Nikola Maksimović bi mogao ubrzo da zameni Torino za Milano.


Primjena modificiranog prirodnog zeolita kao materijala za in situ remedijaciju podzemnih voda onečišćenih olovom i cinkom | Croatian Digital Theses Repository\nSplit: University of Split, Faculty of Chemistry and Technology, 2016. urn:nbn:hr:167:217083\nGavrić, K. (2016). 'Primjena modificiranog prirodnog zeolita kao materijala za in situ remedijaciju podzemnih voda onečišćenih olovom i cinkom : završni rad', Undergraduate thesis, University of Split, Faculty of Chemistry and Technology, accessed 22 January 2021, https://urn.nsk.hr/urn:nbn:hr:167:217083\nGavrić K. Primjena modificiranog prirodnog zeolita kao materijala za in situ remedijaciju podzemnih voda onečišćenih olovom i cinkom : završni rad [Undergraduate thesis]. Split: University of Split, Faculty of Chemistry and Technology; 2016 [cited 2021 January 22] Available at: https://urn.nsk.hr/urn:nbn:hr:167:217083


Melanija Tramp — kad se politika umeša u modu - Sputnjik Srbija\n16:37 18 Maj 2021\nMelanija Tramp — kad se politika umeša u modu\n20:39 31.12.2016 (osveženo 20:54 31.12.2016) Preuzmite kraći link\nModna industrija u svetu je jedan od pet najprofitabilnijih sektora. Godišnje obrne na destine milijardi dolara. Zato će, svidelo se to nekom ili ne, prva dama Amerike biti dobro prihvaćena u modnim krugovima. Uprkos niskim udarcima koje je Melanija Tramp morala da otrpi.\n„Ona uopšte nije moj tip“, rekao je u intervjuu za televiziju Ej-Bi-Si poznati američki dizajner Tom Ford, objašnjavajući zašto neće kreirati za buduću prvu damu Melaniju Tramp. Uz konstataciju da njegovi modeli ne odgovaraju tipu žene kakva je nekadašnja uspešna manekenka, a sada supruga novoizabranog predsednika Amerike, Ford je ipak priznao da je pristalica demokrata i da ga je veoma uznemirio poraz Hilari Klinton na izborima.\nZa Mišel Obamu je kreirao haljinu u kojoj se pojavila na večeri sa kraljicom Elizabetom II u Bakingemskoj palati i to mu je, kako je rekao, bila čast.\nI francuska dizajnerka Sofi Tele, koja je odevala Mišel Obamu, najavila je da neće kreirati za Melaniju Tramp. Ne samo da se nije libila da kaže da to radi u znak protesta, nego je čak pozvala i druge dizajnere da slede taj primer.\nKako je objasnila, retorika rasizma, seksizma i ksenofobije koju je promovisao Donald Tramp u predizbornoj kampanji protivna je načelima po kojima ona živi, a to su poštovanje različitosti, lične slobode i suprotstavljanje diskriminaciji. Svet, međutim, nije obavestila da li joj je, osim te retorike, nekad zasmetalo i bombaško deljenje pravde širom sveta na američki način koje su demokratski upražnjavali i Klintonova i Obamina administracija.\n© Foto : instagram/#nosirusskoe (screenshot)\nSankcije ojačale rusku modnu industriju\nNjen poziv na bojkot za sada nije dao rezultate.\nZa razliku od njih, čuveni Tomi Hilfiger je ocenio da dizajneri treba da budu ponosni što mogu da kreiraju odeću za prvu damu Sjedinjenih Američkih Država Melaniju Tramp.\nI Karolina Erera, kojoj je nedavno u Njujorku uručena nagrada za 35 godina uspešnog rada u modnoj industriji, želela bi da kreira za Melaniju Tramp.\n„Naravno da želim, za prvu damu ove zemlje hoću, naravno. Čast je oblačiti prve dame“, rekla je Erera čije je modele nosila i Mišel Obama.\nModnim znalcima nije promaklo da su tokom kampanje žene u oba tabora vodile ljutu modnu bitku. Za Hilari Klinton su se otimali vodeći dizajneri sveta i vodeći modni stručnjaci. Podržali su je „Vog“, Mark Džejkobs, Dona Karan, Dijana von Furstenberg.\nAli su i Ivanka i Melanija, ćerka i supruga Donalda Trampa, imale svoje jake adute, između ostalih, kreatorku Roksandu Ilinčić i modnu kuću „Aleksandar Makvin“. Ono što bi videle na Ivanki i Melaniji, žene su odmah poželele da kupe. Tako je posle Republikanske nacionalne konvencije u Klivlendu u Ohaju, u julu ove godine, prodaja modela koji je nosila Melanija eksplodirala. A nosila je haljinu poznate srpsko-britanske kreatorke Roksande Ilinčić, čije modele su, između ostalih, poneli i vojvotkinja Kejt Midlton i Mišel Obama.\nZato ne čudi izjava kreativnog direktora poznate modne kuće „Moskino“ Džeremija Skota da Melanija odlično izgleda, zna da nosi odeću i da je kreatori ipak neće bojkotovati.\nNaravno, zna on dobro da je visoka moda više od krpica, veliki biznis i velika mogućnost uticaja na širok sloj stanovništva.\nModna industrija je jedan od pet najprofitabilnijih sektora u svetu, neki smatraju da dođe odmah iza naftne industrije. Generiše približno jednu šesnaestinu ukupne svetske potrošnje. Samo u SAD godišnje obrne više od 16 milijardi dolara. U svetu se to meri desetinama milijardi. I u vreme najveće svetske ekonomske krize u Nemačkoj je imala profit veći od 11 milijardi evra. Tekstilna industrija zapošljava oko 75 miliona ljudi.\nNa najnovijoj Forbsovoj listi najuspešnijih biznismena, čije su kompanije ostvarile najveći profit u prethodnoj godini, 11 ljudi iz sveta mode zaradilo je više od 34 milijarde dolara. Sam Ralf Loren osam milijardi.\n© AFP 2021 / Frederic J.Brown\nOskar: Moda sa crvenog tepiha\nOtuda je sasvim razumljivo da politika i visoka moda „pomešaju osećanja“, pa i britanski „Indipendent“ zaključuje da će, svidelo se to nekom ili ne, Melanija Tramp biti dobro prihvaćena u modnim krugovima. Kao prva dama SAD njen imidž će postavljati buduće trendove koje će mnogi pratiti.\nA buduća stanovnica Bele kuće mudro ćuti. U njen modni izbor za sada se niko se ne meša, čak ni politika. Nije joj smetalo da na finalnoj predsedničkoj debati ponese kreaciju istog Ralfa Lorena koji je javno podržao konkurenciju, na drugoj debati pojavila se u Gučijevoj košulji, dok je na prvoj bila u haljini sa potpisom Dolče Gabana. Ne samo da je održala lekciju iz mode, u čemu se slažu oni koji su pozvani da to ocenjuju, već i lekciju onima iz visoke mode koji su se poslužili niskim političkim udarcima.\nVivijen Vestvud: Američki sporazumi vode u „orvelizaciju“ sveta\nTi niski udarci, po oceni Marinka Umičevića, izvršnog direktora banjalučke fabrike obuće „Bema“, koja je Trampovoj darovala dva para obuće još dok je trajala kampanja, samo govore o njima.\n„Ništa se u svetu ne dešava slučajno i ti modni kreatori su oni koje finansiraju određena grupa ljudi, organizacije… To su obični plaćenici“, kaže Umičević za Sputnjik.\n„Ali to će im se obiti o glavu“, smatra izvršni direktor baljalučke fabrike obuće u čijim belim salonkama Melanija Tramp možda i ušeta u Belu kuću. Pismom je zahvalila „Bemi“ na „prelepom poklonu i pismu koje je dobila“, ističući da su joj njime ukazali veliko poštovanje.\nA na različite izjave velikih modnih kreatora imala je samo jedan komentar:\n„Biću veoma tradicionalna prva dama. Moji uzori su Beti Ford i Džeki Kenedi.“\nPametni nakit: Moda i tehnologija ruku pod ruku\nNije sve u šeširu – modni stil svetskih političara\nŽenska vojna moda širom sveta\nUpoznajte Melaniju: Prva dama unosi novitete u Belu kuću\nmodna industrija, prva dama, dizajneri, Bela kuća, moda, Ralf Loren, Ivanka Tramp, Melanija Tramp, Hilari Klinton\n16:22 Nurkić otkrio u kakvim je odnosima sa Jokićem /video/


Uspešno izvedena i druga transplantacija jetre\nObjavljeno ponedeljak, 01 jul 2013 09:12 |\nU Urgentnom centru, u noći između subote i nedelje (29 - 30. juni) uspešno je urađena još jedna transplatnacija jetre. Tim koji je obavio intervenciju predvodio je direktor Urgentnog centra dr Zlatibor Lonačar i državni sekretar Ministarstva zdravlja prof. dr Vladimir Đukić. Ovo je druga transplantacija jetre koja je urađena u Urgentnom centru u poslednja četiri dana.\nPrva operacija presađivanja jetre, u noći između utorka i srede (26.-27. juni), izvedena je kod pacijentkinje V.Đ. (28 god.), koja je na jetru čekala punih deset godina. U noći između subote i nedelje novu jetru i šansu za nov život dobio je i mladić star 35 godina. Kako je više puta u svojim istupima u medijima naglasio dr Lončar, pokretanje transplantacionog programa u KCS, jedini je način da se pomogne najugroženijim pacijentima, kako bi bilo manje humanitarnih akcija, prikupljanja novca za skupe operacije u inostranstvu.\nIako Urgentni centar radi u skromnim uslovima, Uprava je uspela je da putem donacija obezbedi inoviranje u opremi, a samo izvođenjem dve transplantacije jetre, zajedničkoj zdravstvenoj kasi ušteđeno je oko 250 hiljada evra. Uz adekvatnu pomoć države ovakve intervencije u Srbiji mogle bi postati standardne, a uštede višestruke.\nOba pacijenta kojima je jetra presađena za sada se osećaju dobro i nalaze se pod stalnim lekarskim nadzorom.\n(Medija centar, 30. juni 2013.)


Rate kredita ugroženima u poplavama miruju pola godine | Kamatica\nPočetna > vest > Rate kredita ugroženima u poplavama miruju pola godine\nRate kredita ugroženima u poplavama miruju pola godine\nTekst objavljen: 22.05.2014 9:00\nVećina banaka, među kojima Inteza, Rajfajzen, Kredi agrikol, Unikredit, Sosijete ženeral, Eurobanka... odlučila je da građanima, koji su pretrpeli štetu od poplava besplatno odloži otplatu kredita, na period od tri do šest meseci. Tokom važenja ovog moratorijuma neće se uplaćivati ni rata, niti glavnica.\nInteza, Rajfajzen i Unikredit banka će građanima i preduzećima koji su pretrpeli štetu usled poplava, omogućiti korišćenje olakšica u otplati kredita, kako bi im pomogla da što lakše prebrode novonastalu situaciju.\n- Građani koji su klijenti naše banke, a imaju prebivalište na poplavama najugroženijim područjima, u narednih nekoliko meseci neće imati obavezu da plaćaju dospele mesečne rate gotovinskih, potrošačkih, auto i stambenih kredita, a kamata im neće biti obračunata za taj period - ističu u Kredi agrikol banci.\nPredsednik Izvršnog odbora Rajfajzen banke Zoran Petrović rekao je da za sada nije moguće predvideti jedinstveni model olakšica za kredite klijetima banke sa ugroženih područja, bilo da se radi o građanima ili preduzeća, tako da će se odlučivati od slučaja do slučaja.\nPetrović je najavio da će građanima sa ugroženih područja ta banka odobravati nove krediti sa povoljnim uslovima koji neće sadržati zaradu za banku.\nI u Unikredit banci su najavili da pripremaju konkretne ponude za olakšice po kreditima, a član Izvršnog odbora Vojvođanske banke Vojislav Lazarević rekao je da se razmatraju konkretne mere koje će omogućiti olakšice za firme i građane u poplavljenim gradovima.\nU Erste banci su rekli da je u toku formiranje baze podataka klijenata sa ugroženih područja koji imaju kreditne obaveze u banci, a istovremeno, od klijenata koji se jave Erste banci prikupljaju se informacije o tome koji vid podrške bi im najviše značio.\nU Komercijalnoj banci su najavili da tek sledi ozbiljna analiza i sagledavanje mogućnosti da se teška situacija prouzrokovana poplavama reši na ozbiljan način.\nkrediti otplata kredita banke klijent banke klijenti banke zaštita klijenata banke prava klijenta banke poplave


Žički duhovni sabor "Preobraženje 2012" | MEĐUNARODNI RADIO SRBIJA Skip to main content\nŽički duhovni sabor "Preobraženje 2012"\nPet, 10/08/2012 - 20:35 -- MRS\nBEOGRAD - Žički duhovni sabor "Preobraženje 2012" održaće se po 21. put od 16. do 19. avgusta u Kraljevu, saopštila je upravnica kraljevačke biblioteke "Stefan Prvovenčani" Dragana Tipsarević u Biblioteci grada Beograda. Poslednjeg dana će u trpezariji manastira Žiča ovogodišnjem laureatu ovog duhovnog sabora, pesniku Gojku Ðogu biti uručena "Žička hrisovulja".\nTipsarevićeva je istakla da se grad na Ibru i njegova biblioteka diči ovom manifestacijom koja daje značajan doprinos srpskoj poeziji i duhovnosti. Ona je objasnila da je Žički duhovni sabor na veliki praznik Preobraženje ustanovljen u teškim vremenima za Srbiju s ciljem da promoviše povratak duhovnim vrednostima i mnoge publikacije koje su nastale na tragu ove manifestacije su trajan beleg njenog postojanja. U to je ubrojila ediciju "Povelja", sa bibliotekom "Preobraženje", koja je formirana u okviru izdavačke delatnosti biblioteke "Stefan Prvovenčani" i u njoj je upravo objavljen zbornik referata s okruglog stola održanog prošle godine posvećenog dobitniku Hrisovulje za 2011 Ivanu Negrišorcu.\nSvečanom otvaranju ovogodišnjeg duhovnog sabora u kraljevačkom Narodnom muzeju, prisustvovaće ministar kulture Bratislav Petković a zatim će biit otvorene dve izložbe umetničkog društva "Zograf" i "Ikone" Bojana Miljkovića. Uslediće koncert sastava "Beogradska čaglija".\nU petak 17. avgusta biće održano književno veče "Sa Gojkom Ðogom" dok će u subotu od 10 sati biti održan okrugli sto posvećen pesniku Gojku Ðogu kojim će predsedavati proslsogtodišnji laureat Negrišorac, a učestvuje 10 uglednih istoričara i teoretičara književnosti na čeli sa akademikom Svetozarom Koljevićem.\nIstoga dana uvece biće pesničko vecće u slavu Preobraženja na kome će učestvovati 10 pesnika različitih generacija i poetika.\nGlavni urednik zbornika posvećenog predsedniku Matice srpske Ivanu Negrišorcu, Dragan Hamović je predstavio knjigu u kojoj su se autori priloga pre svega bavili njegovom pesničkom zbirkom "Svetilnik" Prema rečima Hamovića u pitanju je "monumentalno delo njegove zrele pesničke faze započete evolutivnim izlaskom iz prostora neoavangarde i postmodernizma".\nNegrišorac je rekao da je izuzetno polaskan što su se ugledna imena bavila analizom njegove poezije. (Tanjug)\n14 : 52 - Sve više mladih oboljeva od Kronove bolesti 14 : 46 - VREMENSKA PROGNOZA za ponedeljak, 20. maj 14 : 42 - Počinje Međunarodni festival pozorišta za decu u Subotici 14 : 39 - Umro kultni ruski reditelj Aleksej Balabanov 14 : 33 - Večeras koncert grupe "Depeche Mode" na Ušću 14 : 22 - Muzeji: 190.000 poseta u Beogradu, 120.000 u Novom Sadu 14 : 05 - Izložba posvećena grupi Depeche Mode 01 : 09 - Film "Najbolja ponuda" od 23. maja u bioskopima 01 : 04 - "Noć muzeja" i u Jagodini Knjiga\nIzložba posvećena grupi Depeche Mode Noć muzeja - Vojni muzej u Beogradu Andrej Pejić u Beogradu Cvetni trg u Beogradu Promocija „Jovanovog zaveštanja“ u hotelu Moskva MRS


OVO JE VEĆ OPASNO BRUKANJE! Detroit bez PRVE ZVEZDE razneo Kingse, džabe dobre partije Bogdana i Bjelice - Sportal\nNemanja Bjelica, Bogdan Bogdanović Foto: Stare Slike\nBlicsport.rs - Vest objavljena: 09:26 - 23.01.2020\nNaši momci su bili dobri, ako je moguće biti dobar u gubitničkom timu...\nBogdan Bogdanović je odigrao treći meč posle od povratka na teren posle povrede i pružio je dobru partiju: 19 poena (5-9 za dva, 3-8 za tri), tri asistencije i dva skoka za 26 minuta u igri.\nBogdan Bogdanovic Highlights 19 pts Detroit vs Sacramento 2020\nNemanja Bjelica je bio nadomak dabl-dabla sa 14 poena (65-8 za dva, 1-4 za tri, 1-1 penali), devet skokova i pet asistencija, uz jednu ukradenu loptu za 29 minuta.\nMeč je dobro počeo po Kingse, koji su imali prednost tokom maltene cele prve četvrtine, ali se sve “raspalo” u igri izabranika Luka Voltona krajem prvog poluvremena. Detroit je pravo niotkuda otišao na dvocifrenu prednost, koju je sačuvao i uvećao tokom treće četvrtine.\nSakramento je uporno pokušavao da pronađe ritam, ali su imali loš šut za tri (10 od 35), a katastrofalan sa linije za slobodna bacanja (12-23).\nZanimljivo, od igrača Kingsa, Nemanja Bjelica je imao najmanje loš “+/- indeks” (od onih koji su proveli bar deset minuta na parketu) sa “minus osam”, dok je Bogdan Bogdanović bio najgori: “-18”.\nNemanja Bjelica 14 Pts 9 Reb Sacramento Kings vs Detroit Pistons NBA Season 2019/20\nNajefikasniji među Kingsima bio je je Dieron Foks sa 22 poena, pa Bogdan i Beli, pa Badi Hild (14) i Dvejn Dedmon (13).\nZa Denver se na parket, posle nekoliko meseci odsustva vratio Redži Džekson i za 19 minuta ubacio 22 poena. Isto toliko postigao je i Derik Rouz (11 asistencija), a najefikasniji bio je Kristijan Vud sa 23 poena, bez promašaja iz igre (7-7).\nOd naših igrača u noći između srede i četvrtka na teren je izašao još Marko Gudurić, koji je za 11 minuta ubacio skromna dva poena u porazu Menfisa u Bostonu (119:95). Oba sa penala. Iz igre je šutirao dva puta i oba puta je pomrašio, jednom za dva, jednom za tri. Upisao je i dva skoka\nMarko Gudurić je u porazu Memfisa od Bostona ostao na skromnom učinku od dva poena i dva skoka, Tejtum je vodio Boston do pobede sa 23 poena i sedam skokova.\nAlan Smailagić ovaj put nije bio ni na klupi Golden Stejta, a možda i bolje - Voriorse je na domaćem terenu ponizila Juta - 129:96!\nNjujork Niks - Los Anđeles Lejkers 92:100\nNBA prenosi Bogdan Bogdanović Nemanja Bjelica Sakramento Kings Detroit Pistons


Podnijeto 450 zahtjeva za legalizaciju objekata | Analitika - Informativni Portal\nMinistar održivog razvoja i turizma Pavle Radulović\nPodnijeto 450 zahtjeva za legalizaciju objekata\nOpštinama je, prema podacima dobijenim u ponedjeljak, podnijeto 450 zahtjeva za legalizaciju bespravnih objekata. Najveći broj zahtjeva, 71, dostavljen je u Podgorici, u Baru 66, Herceg Novom 73 i Pljevljima 66 - kazao je Pobjedi ministar održivog razvoja i turizma Pavle Radulović.\nObjavljeno: 17. 01. 2018 - 08:40 Promjenite veličinu teksta: A A A\nPoručio je građanima da mogu biti legalizovani samo objekti koje plan prepoznaje.\n- Mora se imati u vidu da za značajan broj objekata koje treba legalizovati prethodi postupak upisivanja u katastar nepokretnosti, koji podrazumijeva izradu elaborata premjera izvedenog stanja bespravnog objekta, a te radnje zahtijevaju vrijeme – rekao je Radulović i istakao da, osim resornog ministarstva, opštine treba da počnu sa sprovođenjem kampanje, čiji je cilj da upoznaju građane sa pravima i obavezama u postupku legalizacije. Osim toga, opštine su dužne da, u skladu sa odredbama Zakona o planiranju prostora i izgradnji objekata, donesu podzakonska akta, konkretno odluke o naknadi za komunalno opremanje građevinskog zemljišta za bespravne objekte.\n- Samo su tri opštine - Rožaje, Petnjica i Gusinje, dostavile prijedlog tog akta na saglasnost Ministarstvu. Važno je objasniti građanima da ne mogu svi objekti biti legalizovani, već samo oni koje plan prepoznaje. Oni koje plan ne prepoznaje ne mogu biti legalizovani. Objekti koji su sagrađeni mimo planske dokumentacije, a nalaze se recimo u koridorima puteva, željezničke pruge, zaštićenih zona, vodoizvorišta, zona dalekovoda, auto-puta, ne mogu biti legalizovani- poručio je naš sagovornik i naglašava da će, za objekte čija je legalizacija prijavljena, a nijesu izgrađeni u skladu sa planom, postupak biti prekinut do donošenja plana generalne regulacije, koji će, kako kaže, finalno da sagleda stanje u prostoru.\n- Ukoliko ih taj plan prepozna, biće ih moguće legalizovati, ukoliko ne, neće - poručuje Radulović.\n(opširnije u Pobjedi)\nTagovi: pavle radulović Ministarstvo održivog razvoja i turizma\nNenad Vujošević sam svojim vozilom napusti...\nOd raskida sa SSSR-om do prihvatanja pomoć...\nZatvaraju parkiralište kod Rektorata, a ot...\nMarkuš u bolnici na Cetinju\nPriznala da je ubila supruga nožem\nKako je špijun CIA iskliznuo Rusima\nOdbrana grupe koja se tereti za dvostruko ...\nBarović: Ne pada mi na pamet da mijenjam n...\nŠtrajk upozorenja zbog plata\nRaonić: Radne grupe će nastaviti rad tokom...\n(VIDEO) Crnogorci, vrijeme je da počnete d...\nPutin ponudio Saudijcima ruske protivraket...\nJedinstvene privilegije za korisnike\nprije 7 sati, 35 minuta\nPobjeda Budućnost Bemaksa u Vrbasu\nprije 7 sati, 40 minuta\nKurc: Austrija će podržati svaki dogovor o...\nPutin, Erdogan i Rohani: Formirati odbor z...\nprije 8 sati, 20 minuta\nVeliki požar u selu Rudnica kod Pljevalja\nprije 8 sati, 35 minuta\nRod Stjuart saopštio da se izliječio od ra...\nprije 8 sati, 55 minuta\nTramp Iranu ne vjeruje\nprije 9 sati, 10 minuta\nEl Bagdadi prijeti novim napadima\nprije 9 sati, 25 minuta\nKnežević objavio snimak o navodnoj korupci...\nprije 21 sat, 15 minuta\nKatnić: Vujošević napustio Crnu Goru\nStanković negirao optužbe: Na ovakvoj reži...\nprije 21 sat, 10 minuta\nStanković neće da odgovara na pitanja novi...\nprije 16 sati, 7 minuta\nPutnici gledali samo u njih: Ušle u tramva...\nprije 12 sati, 36 minuta\nSupruga ubila masera, motiv zločina nepoznat\nprije 21 sat, 47 minuta\nUdes na putu PG - CT, poginuo muškarac\nprije 20 sati, 21 minutu\nFOTO: Požar u kući na Starom aerodromu, po...\nprije 14 sati, 5 minuta\nKatnić: Rado bih uzeo Nobelovu nagradu\nprije 16 sati, 15 minuta\nPres VDT-a povodom optužbi Kneževića\nprije 19 sati, 25 minuta\nMarković: Neka Han brine o standardima u n...\nMarković o snimku: Država mora da reaguje ...\nprije 14 sati, 50 minuta\nPravoslavna crkva Crne Gore stavila bi tač...\nKnežević: Katnić i Vujošević se sastali pr...\nUkoliko jeste plagirala rad, Vlada povlači...\nKnežević: Da li je Stanković rekao sinu da...\nprije 12 sati, 18 minuta\nSekretar VDT-a osumnjičen da je dio Knežev...\nNikšićanin osumnjičen za pokušaj ubistva\nprije 18 sati, 12 minuta\nCijena skače iz sata u sat: Nafta skuplja ...\nprije 16 sati, 45 minuta\nMandić: Pozivamo Stankovića i Katnića da p...\nTurizam Dani Crne Gore u Sloveniji Prijateljske i partnerske veze snažne\nTurizam Inkasirano 1,1 milion eura od na... Kotorske bedeme do 1. septembra posjetilo rekordnih 137.508 turista\nTurizam Brojne poznate ličnosti tokom lj... Crna Gora magnet za svjetski džet-set\nTurizam Okončan projekat označavanja dij... Putokazne table i klupe u Paštrovićima\nTurizam Dan crnogorskog turizma u Celju i Ljubljani\nTurizam Domaće radne snage za ljetnju se... Sezoncima angažman za stalno\nTurizam Call centar NTO Turisti se najviše žalili na buku i ometanje boravka na plaži\nTurizam PR Nacionalne turističke organiz... Crna Gora od turizma prihodovala 255 miliona eura u prva dva kvartala